text:
लेखक - रामनाथ शर्मा, अमहरा, पटना
मगही-व्याकरण, ओकर शब्द-भंडार, ध्वनि, कहाउत, मुहावरा, रचना आउ भाषा-वैज्ञानिक पक्ष आदि के सम्पन्न बनावे में जउन लोग के हाथ रहल हे ओकरा में अंगरेज विद्वान फैलन, फ्रेडरिक, केलॉग आउ डॉ॰ ग्रियर्सन के नाम आदर के साथ लेल जाहे । हिन्दुस्तानी लोग में विश्वनाथ प्रसाद, डॉ॰ श्रीकान्त शास्त्री, राजेन्द्र कुमार यौधेय, डॉ॰ सम्पत्ति अर्याणी, डॉ॰ युगेश्वर, डॉ॰ ब्रजमोहन पाण्डेय 'नलिन', राजेश्वरी प्रसाद सिन्हा 'अंशुल', डॉ॰ सरयू प्रसाद, डॉ॰ त्रिभुवन ओझा, डॉ॰ रामानुग्रह शर्मा, डॉ॰ कुमार इन्द्रदेव, डॉ॰ सरोज कुमार त्रिपाठी, डॉ॰ जगदीश प्रसाद, डॉ॰ राम प्रसाद सिंह आउ डॉ॰ उमेशचन्द्र मिश्र के नाम विशेष रूप से उल्लेख लाइक हे ।
अइसे तो ई सबके भरपूर योगदान रहबे कैलक, बाकि राजेन्द्र कुमार यौधेय आउ डॉ॰ सम्पत्ति अर्याणी के अप्पन आत्म पहचान आउ महत्त्व हे । ई लोग अप्पन मातृभाषा मगही में लिख के विशेष आदर के पात्र बनलन आउ लोग तो अंगरेजी इया हिन्दी भाषा के माध्यम से ऊ काम कैलन । मगही भाषा के लिखवइया में भी हम डॉ॰ सम्पत्ति अर्याणी, एम॰ए॰ (हिन्दी आउ पालि), डी॰लिट्॰, पूर्व रीडर, स्नातकोत्तर हिन्दी विभाग, पटना विश्वविद्यालय के सबसे ऊपर स्थान मानऽ ही । हमरा समझ से मगही व्याकरण के क्षेत्र में उनका ओहे स्थान मिले के चाही जे हिन्दी-व्याकरण के क्षेत्र में पं॰ कामता प्रसाद गुरु, साहित्य वाचस्पति, व्याकरणाचार्य के मिलल ।
अर्याणी जी के पहिले जउन लोग लिखलन उनकर रचना सब अंग से पूरा न भेल । जइसे यौधेय जी के 'मगही भासा के बेआकरन', पहिला भाग प्रकाशित तो ३० अगस्त १९५६ के भेल, बाकि ओकरा हम ग्रियर्सन साहेब के ढंग पर लिखल मानऽ ही । ५६ पेज के रचना में १९१ नियम आयल हे । ईमानदार लेखक के सराहना ई लेल करे लाइक हे कि ऊ निवेदन में स्पष्ट कर देलन हे - "हम डाक्टर ग्रियर्सन साहेब के रिनी ही । उनकर बेआकरन के केतना बात हम लेली हे । नियम २२, २४, २५, २६, ३३, ३९, ४०, ६८, ६९, ८१, ८८, ९२ से ९७ तक आउ १२९ से १३८ तक में देल विचार करीब-करीब बिल्कुले उनकरे गिरामर के विचार हे ।" फिर भी ऊ काफी बड़ाई के पात्र हथ । १९५६ में उनका निअन आउ के भेल ? उनकर व्याकरण पटना जिला में दक्खिनी हिस्सा आउ गया जिला के बोलल जाय ओली मगही के आधार पर हे । एकरा में पूरा मगही क्षेत्र न आयल ।
जहाँ तक अंशुल जी के ५ जुलाई १९७० में मलयज प्रकाशन, गया से छपल 'मगही-व्याकरण' के बात हे, इहे कहल जा सकऽ हे कि छब्बीस पेज के ई रचना व्याकरण सम्बन्धी सब बात के अपना में समावेश न कर सकल हे । फिन एकरा में कैथी लिपि में लिखल मगही के आधार पर अप्पन विचार के सुनिश्चित कैलन हे । इनका कहनाम हे - "देवनागरी की वर्तनी मगही भी स्वीकार कर ले, यह मुझे मान्य नहीं ।" ई रचना खड़ी बोली में हे, जे बतावऽ हे कि व्याकरणकार के झुकाव मगही के प्रति न हे । ई कहऽ हथ - "प्रस्तुत पुस्तिका में मैं मगही भाषा के व्याकरण के निर्माण की दिशा में कुछ संकेत करने जा रहा हूँ ।"
अब रहल बात डॉ॰ युगेश्वर के व्याकरण के सम्बन्ध में । ओकर नाम हे 'मगही भाषा' । ई भारतीय साहित्य संस्थान, काशी विद्यापीठ, वाराणसी-२ से दिसम्बर १९६९ में प्रकाशित भेल । एकर आधार हे लेखक के एम॰ए॰ के थीसिस । ई मैथिली, भोजपुरी आउ दोसर भारतीय भाषा के सहारे लेके तइयार कैल गेल हे । एकरा में मगही के बड़ा क्षेत्र के समेटल गेल हे । लेखक मगही के ध्वनि-समूह, प्रत्यय, संज्ञा, लिंग, वचन, कारक रूप, सर्वनाम, विशेषण, क्रिया, अव्यय आउ पूर्वी मगही पर ठीक से प्रकाश डाललन हे ।
शोध-प्रबन्ध के माध्यम से जउम लोग मगही भाषा , व्याकरण, ध्वनि, शब्दावली आदि के बारे में विचार कैलन, ओकरा में डॉ॰ सम्पत्ति अर्याणी (मगही भाषा और साहित्य), श्रीकान्त शास्त्री (पटना एवं गया में बोली जानेवाली मगही का भाषा-वैज्ञानिक अध्ययन), डॉ॰ ब्रजमोहन पाण्डेय 'नलिन' (मगही अर्थविज्ञान का विश्लेषणात्मक निर्वचन), डॉ॰ त्रिभुवन ओझा (बिहारी बोलियों का तुलनात्मक अध्ययन), डॉ॰ सरयू (मगही वर्तनी तथा ध्वनि), डॉ॰ लक्ष्मण प्रसाद सिन्हा (मगही एवं भोजपुरी की क्रियाएँ), डॉ॰ शिवरानी (मगही की कृषक एवं ग्रामोद्योग शब्दावली), डॉ॰ जगदीश प्रसाद (मगही कहावतों का विश्लेषणात्मक अध्ययन), डॉ॰ रामानुग्रह शर्मा (मगही कहावतों का समाजशास्त्रीय अध्ययन), डॉ॰ उमेशचन्द्र मिश्र (मगही क्रियापदों का भाषा-वैज्ञानिक अध्ययन) आदि के नाम आवऽ हे ।
लेकिन व्याकरणिक पक्ष के दृष्टि से डॉ॰ सम्पत्ति अर्याणी के छोड़ के आउ लोग के रचना के सर्वांगपूर्ण न कहल जा सके । इहे तरह से डॉ॰ उमाशंकर भट्टाचार्य के 'मगही कहाउत संग्रह' आउ जयनाथ पति, महावीर सिंह के 'मगही मुहावरा और बुझौवल' एकपक्षीय रचना हे । जहाँ तक अंगरेज लेखक के सवाल हे, ई कहल जा सकऽ हे कि एकरा में जॉर्ज ग्रियर्सन मार्गदर्शक के काम कैलन । उनकर रचना 'सेवन ग्रामर्स ऑफ द डायलेक्ट्स ऐण्ड सबडायलेक्ट्स ऑफ द बिहारी लैंग्वेज' के तीसरा भाग, 'बिहार पीजेंट लाइफ', 'लिंग्विस्टिक सर्वे ऑफ इंडिया' के पचमा भाग आउ 'ए कम्पेरेटिव डिक्शनरी ऑफ बिहारी लैंग्वेज' के सदा इयाद कैल जायत । रेवरेण्ड एच॰एम॰ केलॉग के रचना 'ए ग्रामर ऑफ दी हिन्दी लैंग्वेज' में १४ बोली के शब्द आउ धातु रूप के वर्णन करे में मगही के भी बखान भेल हे । इहे तरह से फैलन के योगदान मगही कहाउत के संग्रह करे में आउ हॉर्नले के शब्दकोश निर्माण में भेल । क्रिश्चियन मिशन प्रेस, कलकत्ता कैथी लिपि के सहारा लेके मगही व्याकरण निकाललक । बाकि ऊपर के सब रचना अंगरेजी में हे ।
ऊपर के पृष्ठभूमि में अब डॉ॰ सम्पत्ति अर्याणी के मगही के व्याकरण क्षेत्र में योगदान देखल जाय । इनकर लिखल सात किताब में मगही-व्याकरण आउ रचना स्थान पौलक हे । ई हे –
१. मगही भाषा और साहित्य - बिहार राष्ट्रभाषा परिषद्, पटना
२. मगही व्याकरण कोश - हिन्दी साहित्य संसार, दिल्ली
३. मगही व्याकरण आउ रचना - संदीप प्रकाशन, पटना
४. मगही व्याकरण प्रबोध - संदीप प्रकाशन, पटना
५. मगही व्याकरण चन्द्रिका - संदीप प्रकाशन, पटना
६. मगही रचना चन्द्रिका - संदीप प्रकाशन, पटना
७. मगही निबन्ध सौरभ - मगही अकादमी, बिहार
साहित्य रचना डी॰लिट्॰ के थीसिस पर आधारित हे । खड़ी बोली में । विक्रमाब्द २०३२ में प्रकाशित डिमाई साइज । पेज संख्या ५७२ (मूल्य २७.५० । एकर भाषा-खंड के दोसर, तेसर अध्याय में 'आधुनिक मगही भाषा का सर्वेक्षण' आउ 'मगही शब्द-भण्डार' के विवेचन कैल गेल हे ।
दोसर रचना 'मगही व्याकरण कोश' डी॰लिट्॰ उपाधि ला स्वीकार कैल गेल 'मगही भाषा और साहित्य' शीर्षक शोध-प्रबन्ध के एक अंश हे । खड़ी बोली में हे । १९६५ में छपल । पृष्ठ संख्या १५४ । एकरा में मगही के ध्वनि, व्याकरण आउ शब्दकोश स्थान पौलक हे । विवेचन सराहे जुकुर हे ।
इहे तरह से 'मगही व्याकरण आउर रचना' नाम के २६३ पन्ना के विशाल ग्रंथ में लेखिका बहुत बढ़िया से व्याकरण के ध्वनि, शब्द, विकारी शब्द, रसर्वनाम, विशेषण, क्रिया, अव्यय, शब्द-रचना, समास, वाक्य-रचना, वाक्य-विग्रह, वाक्य-परिवर्तन, पद-परिचय आउ विराम-चिह्न के आउ रचना-खंड में संक्षेपण, व्याख्या, अपठित गद्यांश, भावार्थ, अर्थ इया आशय, पल्लवन, पत्रलेखन, अनुवाद आउ साहित्य के विविध विधा के ठीक से वर्णन कैलन हे । मूल्य चालीस रुपइया हे । प्रकाशन काल २१ मार्च १९९२ ई॰ । मगही व्याकरण के क्षेत्र में ईहे रचना मील के पत्थर हे ।
अइसहीं इनकर अन्य रचना भी मगही व्याकरण के क्षेत्र में इनकर योगदान के लाजवाब प्रमाण हे । १९८९ ई॰ में मुद्रित 'मगही निबन्ध सौरभ' के अन्तर्गत 'मगही साहित्य में भाषा-प्रयोग', 'पटना सिटी के मगही' आउ 'भोजपुरी आउर मगही भाषा के तुलनात्मक विवेचन' शीर्षक निबन्ध विदुषी लेखिका के व्याकरण आउ भाषा सम्बन्धी प्रेम के सूचक हे । सम्पत्ति जी कई पत्र-पत्रिका में भी मगही व्याकरण विषयक लेख लिख के अप्पन योगदान के अच्छा परिचय देलन हे ।
इनकर व्याकरण सम्बन्धी सब रचना के पढ़ला पर पता चलऽ हे कि मगही व्याकरण इनका पास पहुँच के सब तरह से पूर्णता पौलक हे । रचना के भी एही हाल हे । लगऽ हे, ई कोई पक्ष के न छोड़लन ।
हमरा जानकारी में अचानक कोई अइसन व्यक्ति पैदा न भेल जे मगही व्याकरण ला एक साथ एतना किताब लिखलक । इनकर सब रचना अनमोल तो हइए हे, मगही जगत के बहुमूल्य धरोहर भी हे । इनकर व्याकरण आउ रचना के टक्कर लेवे वाला कोई रचना न हे, ऊ भी मातृभाषा मगही के साथे-साथ हिन्दी में भी । इनकर हरेक रचना 'गागर में सागर' इया 'बूंद में समुन्दर' हे , सर्वांगपूर्ण हे, मगही के सब शिष्ट रूप आउ प्रयोग के विवेचन करके स्थिरता लावे वाला भी हे । ओकरा पढ़ला पर मगही के स्वरूप के पूरा पता चल जाहे ।
कुल मिलाके हम कह सकऽ ही कि मगही व्याकरण के साथ मगही रचना के क्षेत्र में डॉ॰ सम्पत्ति अर्याणी के योगदान के कभी भुलायल न जायत । इनकर व्याकरण मगही के सब व्याकरण के अपेक्षा जादे सर्वांगपूर्ण, व्यापक, प्रामाणिक आउ शुद्ध हे । इनका मगही के सर्वसम्मत व्याकरणकार सिद्ध करे में हमरा बहुत खुशी हो रहल हे ।
[मगही मासिक पत्रिका "अलका मागधी", बरिस-७, अंक-१२, दिसम्बर २००१, पृ॰११-१२,१८ से साभार]


c: text/html

text:
लखनऊ-
उत्तर प्रदेश में 50 पीसीएस अफसरों के तबादले-
विजय कुमार सेंकेंड सचिव मथुरा विकास प्राधिकरण,
चंद्रशेखर डीडीसी नोएडा,
रामअरज सिटी मजिस्ट्रेट मथुरा,
रामसेवक द्विवेदी सिटी मजिस्ट्रेट सीतापुर,
महेंद्र प्रसाद ज्वाइंट कमिश्नर आवास मेरठ,
रवींद्र कुमार एडीएम वित्त मथुरा,
कुंज बिहारी अग्रवाल सचिव झांसी विकास प्राधिकरण,
उमेश प्रताप सिंह नगर आयुक्त कानपुर नगर निगम,
देवेंद्र सिंह कुशवाहा नगर आयुक्त मेरठ नगर निगम,
देवेंद्र कुमार पांडेय विशेष सचिव एपीसी,
शेष मणि पांडे नगर आयुक्त इलाहाबाद नगर निगम,
राजेश त्यागी अपर आयुक्त झांसी मंडल,
बद्रीनाथ सिंह नगर आयुक्त गोरखपुर नगर निगम,
धर्मपाल सिंह सिटी मजिस्ट्रेट सहारनपुर,
हिमांशु सिंह सिटी मजिस्ट्रेट बुलंदशहर,
रामनेवास सीडीओ महाराजगंज,
ज्ञानेश्वर त्रिपाठी अपर आयुक्त वाराणसी मंडल,
राजेंद्र सिंह सेंगर अपर नगर आयुक्त वाराणसी,
राजेश कुमार पांडेय अपर निदेशक समाज कल्याण,
अनिल कुमार सिंह एडीएम प्रशासन लखनऊ,
सूर्य नारायण यादव एडीएम सिविल सप्लाई लखनऊ,
तिलकधारी ADM वित्त अमेठी,
दिनेश चंद्र ADM प्रशासन मेरठ,
लखनऊ सीडीओ उमेश मिश्रा हटाए गए,
उमेश मिश्रा केजीएमयू के कुलसचिव बने,
राधेश्याम विशेष सचिव ग्राम्य विकास,
प्रमोद श्रीवास्तव सीडीओ इटावा,
राजेश कुमार विशेष सचिव एपीसी शाखा,
जितेंद्र शर्मा सिटी मजिस्ट्रेट मिर्जापुर,
गंगाराम गुप्ता एडीएम वित्त बांदा,
दयाशंकर पांडेय एडीएम प्रशासन इलाहाबाद,
विशाल सिंह एडीएम सिटी इलाहाबाद,
सुरेश चंद्र तिवारी सचिव पिछड़ा वर्ग आयोग,
लवकुश त्रिपाठी एडीएम प्रशासन गोरखपुर,
धीरेंद्र प्रताप सिंह एमडी यूपी एग्रो,
धर्मेंद्र सिंह एडीएम वित्त हाथरस,
देवकृष्ण तिवारी सीईओ गीडा,
रामभरत तिवारी अपर नगर आयुक्त मेरठ,
सत्यप्रकाश सिटी मजिस्ट्रेट इलाहाबाद,
उदई राम अपर आयुक्त बस्ती मंडल,
सतीश कुमार सेकेंड अपर आयुक्त मेरठ मंडल,
अंजु कटियार उपनिदेशक परिवार कल्याण लखनऊ,
अनूप श्रीवास्वत अपर आयुक्त सहारनपुर मंडल,
लक्ष्मी शंकर सिंह अपर आयुक्त बरेली मंडल,
राम निवास शर्मा एडीएम फैजाबाद,
अरविंद कुमार मिश्रा एडीएम प्रशासन बुलंदशहर,
मऊ एडीएम समीर को प्रतीक्षारत किया गया,
शिवकुमार शर्मा एडीएम वित्त मऊ बने,
जितेंद्र कुमार अपर आयुक्त इलाहाबाद मंडल,
राजेंद्र कुमार सीडीओ एटा बनाए गए,
कुमार वितीन एडीएम प्रशासन नोएडा

robotstxt: allowed

filter: keep


text:
सुरुज
सूर्य अंग्रेजी (Sun) हमनी के सौरमंडल क मुखिया हवे. ई एगो प्रकाशमान तारा हवे जेवन सौरमंडल की केन्द्र में स्थित बा आ जेकरी चारो ओर हमनी क पृथ्वी आ सौरमंडल क बाकी ग्रह चक्कर लगावेलन. पृथ्वी पर होखे वाला लगभग सारा घटना सूर्य की प्रकाश की ऊर्जा से संचालित होला. सूर्य की प्रकाश से दिन होला आ सूर्य की प्रकाश से सारा ग्रह प्रकाशित होलें. सूर्य की प्रकाश से ऊर्जा के प्रकाश संश्लेषण की क्रिया द्वारा पेड़-पौधा भोजन (रासायनिक ऊर्जा) में बदल देलन जेवना क इस्तेमाल बाकी जीवजन्तु आहार श्रृंखला में एक दूसरा के खा के करेलन. आज हमनी क जेतना जीवाश्म ईंधन जइसे कि कोइला, पेट्रोल, पेट्रोलियम गैस इत्यादि क प्रयोग ऊर्जा प्राप्त करे खातिर करत बानी जा ई कुल सौर ऊर्जा क रूप हवे, एइसन सौर ऊर्जा जवन इतिहास में बहुत पहिले पेड़-पौधन द्वारा प्रकाश संश्लेषण की बिधि से रासायनिक ऊर्जा में बदल दिहल गईल रहे.
सामग्री
संरचना[संपादन]
सूर्य की अंतरतम क रचना कई परत में बाँटल जा सकेले.
क्रोड़[संपादन]
फोटोस्फीयर[संपादन]
क्रोमोस्फीयर[संपादन]
कोरोना[संपादन]
सौर कलंक[संपादन]
jbdjhfsd sdjhfjd dhjkfdhshfj hsdsf
सौर पवन[संपादन]
सौर मास[संपादन]
{श्रेणी:भूगोल }


text:
Saturday, February 28, 2015
होली के दम तोडत परम्परा
अगर इ कहल जा की आज होली आपन रूप बदलत बा त कवनों अतिश्योक्ति ना होई | सामुदायिक पहचान रख्खे वाला इ त्यौहार आज धीरे-धीरे जाती अउर समूह के बीच में बंटत जात बा भारत में होली के स्वरूप बदल रहल बा, एकर पुरान परम्परा सब ख़तम होता |
पहिले भोजपुरी समाज में फागुन के महिना चढ़ते ही वातावरण में होली के रंगीला और सुरीला तान सुनाई देवे लागे, भोजपुरी में एके फाग या फगुआ कहल जात रहे | बकायदा महीना भर पहिले से ही एकर महफ़िल जमत रहे | दिन भर खेत में काम कर के थकल गाँव के लोग जब शाम के ढोल और मजीरा लेके फगुआ के राग छेड़ें त सब थकान उतर जा, बस गाँवे में ही काहें शहरो में भी इहे हाल रहे | अब समय के कमी, बदलत जीवन शैली अउर कई अन्य वजह से शहर के कहे गाँव में भी इ परम्परा ना दिखाई देला | होली के मउका पर शहर में महामूर्ख सम्मेलन के आयोजन होखे अउर अखबार में नामी-गिरामी लोगन के अजीब-अजीब उपाधि दिहल जा जवने के मतलब बस लोगन के हंसावल रहे | कई नामी लोग त अपने उपाधि से खुश होके उपाधि देवे वाला के इनाम भी दें | लेकिन समय के साथ अब इहो परम्परा दम तोडत बा |
पलाश, सरसों के फूल अउर पछुआ हवा (पश्चिम दिशा से चले वाला हवा) के अलसायिल ठंडक से फागुन के पता माघ में ही चलत रहे | कुछ साल पहिले तक त माघ महिना से शुरू होखे वाला फागुन आज आपन अंदाज बदल लेहले बा | गाँव में माघ में ही मिले वाला फागुन के आहट आज के एह व्यस्त दौर में बिला गईल बा, अब त फागुन में भी उ महफ़िल ना सजत ह जवन की पहिले माघ में ही सजल शुरू हो जा | फागुन में ही शहर से लेके गाँव तक में सुनाई देवे वाला ढोलक के थाप अउर फाग के राग के सुने खातिर आज कान तरस जाला |
पहिले होली के दिने नौजवानन के घुम्मे वाला टोली अउर घरे-घरे जा के फगुआ गावे के परम्परा अब त दिखाई भी न देत ह | फगुआ गवले के बाद मिले वाला रंग, अबीर अउर खाए खातिर मालपुआ अब के नौजवान कहाँ पइहें | एह सब परम्परा के दम तोडले के कारन आज कुछ लोग आपस में बढ़त दुश्मनी, भेदभाव और वैमनस्य के मानत हवें त कुछ लोग पश्चिमी परम्परा के हावी होखल मानत हवें |
सिवान (बिहार) जिला के फगुआ गायक श्री रामेश्वर प्रसाद एगो अखबार में कहले रहने की “प्रेम अउर सौहार्द के इ त्यौहार में लोग दुश्मन के भी गले लग जात रहने, पहिले एक महिना तक चले वाला होली प्यार के त्यौहार रहे | गाँव भर के लोग एक जगह इकठ्ठा होके होली के हुडदंग में मस्त हो जात रहने | गाँव में एक महिना तक ढोल अउर मंजीरा बाजत रहे | फगुआ के गीतन में पति-पत्नी, प्रेमी-प्रेमिका, देवर-भाभी के रिश्तन में हास्य दिहल जा त धार्मिक गीत के भी शामिल कईल जात रहे | लेकिन अब गायन की इ परंपरा खतम होत जा रहल बा | अब इनकरे जगह फूहड़ गीत बजे लागल बा | लेकिन अब एक दुसरे से ताल मेल के आभाव, क़द्रदानन के कमी अउर तेज होत पलायन के चलते इ पूरान परम्परा अब दम तोडत बा | युवा पीढ़ी के त अब फगुआ के बोल भी नइखे याद |” अब हम दुसरे के का कहीं फगुआ के बोल त हमहू के नइखे याद |
उत्तर प्रदेश के देवरिया जिला के श्री सुभाष चन्द्र सिंह जी कहत हवें "अब लोगन में प्रेम के भावना ही नइखे | लोग टीवी से चिपकल रहत हवे | पहिले गाँव में चौपाल से होली खेले खातिर निकले वाले टोली में बुढा-बुजुर्ग से लेके गाँव के युवा तक रहे | इ टोली सामाजिक एकता के मिशाल रहत रहे | केतना हंसी मजाक होखे गाँव के भाभी से लेके भाभी के बहिन तक से,जीजा से लेके साली तक से, लेकिन ओम्मे एगो सम्मान और लिहाज भी रहे | का मजाल रहे कि केहू अनाप-शनाप कहे | लेकिन आज त सब ख़तम होत जात बा | होली के दिन भंग अउर ठंडई बडहन-बडहन बर्तन में घोलल जा अउर जात-पांत से ऊपर उठ के हर आदमी ओकर सेवन करे | अब त जात-पांत के भावना सतह पर आ गईल बा अउर भंग और ठंढई के जगह अंग्रेजी शराब ले लेहले बा |”
Subscribe to: Posts (Atom)


text:
गुरुवार, 4 दिसंबर 2008
_________________________________________________________
भवानीशंकरौ वन्दे श्रद्धाविश्वासरूपिणौ।
याभ्यां विना न पश्यन्ति सिद्धाः स्वान्तःस्थमीश्वरम्॥2॥
भावार्थ- गोसाईंजी महराज ए श्लोक में लिखतानी की हम सरधा अउरी विस्वास के रूप माई पारबती अउरी भगवान शंकर के बंदना करतानीं। जेकरी बिना किरिपा के सिध पुरुस, महात्मा भी अपनी हिरदय में बिराजमान भगवान के नाहीं देखी सकेला लोग।
ए दूसरा श्लोक में गोसाईंजी सिउसक्ती के याद करतानी, उहाँ सब की पैर पड़तानी काहेंकि ओ सब की किरिपा से ही भगवान के सच्चा अनुभव हो सकेला अउरी दरसन हो सकेला। भगवान संकरे अउरी माई परबतिए सच्चा गुरु की तरे भगवान के पावे के रास्ता बता सकेला लोग। इहाँ एक बात अउर बा, उ इ की संकरे भगवान की प्रेरना से तुलसीदासजी रामायन लिखल सुरु कइनीं।
ए श्लोक में गोसाईंजी इहो एकदम अस्पस्ट क देले बानीं की भगवान तS सबकी हिरदय में बाने, बस उनके चिन्हले के जरुरत बा। ए प्रसंग पर हमरा कबीरदासजी के एगो दोहा यादी आवता-
मोको कहाँ ढूँढे बंदे, मैं तो तेरे पास में, ना मैं मंदिर, ना मैं मस्जिद, ना काबे कैलास में,
खोजी होय तो तुरतहीं मिलिहें, सब साँसों की साँस में।
जय जय राम, जय हनुमान।
-प्रभाकर पाण्डेय
____________________________________________________________________
प्रस्तुतकर्ता Prabhakar Pandey पर 4:29 am
लेबल: बालकाण्ड (मंगलाचरण)
कोई टिप्पणी नहीं:
सदस्यता लें टिप्पणियाँ भेजें (Atom)


text:
चाचा चोर भतीजा पाजी, केकरा सिर पर जूता बाजी
September 13, 2016
भोजपुरी इलाका में बचवन का बीच ई कहावत बहुते सुने के मिलेला कि चाचा चोर भतीजा पाजी, चचा का सिर पर जूता बाजी. ई कहावत आजु यूपी के सरकार चलावत समाजवादी पार्टी पर सटीक बइठल बा.
चाचा शिवपाल आ भतीजा अखिलेश का बीच असली पावर केकरा लगा बा एकरा ले के अइले दिन रस्साकसी होत रहेला. यूपी के बदनाम अपराधी नेता मुख्तार अंसारी के गोल कौमी एकता दल सपा में मिलवा दीहले रहलें शिवपाल सिंह यादव . एह पर नाराज अखिलेश के मनावे ला एह बिलइला के तब रद्द क दीहल रहे बाकिर चचा भतीजा का बीच भीतरे भीतर दाँव पेंच चलत रह गइल. मंगल का दिने ई दाँव पेंच सीमा पार क गइल. पहिला चोट कइलन अखिलेश आ चचा के चमचा दू गो मंत्रियन के बर्खास्त क दीहलन. दिन ढलत दोसरका चोट कइलन कि यूपी के मुख्य सचिव दीपक सिंहल के हटा दीहलन. एह चोट से तिलमिलाइल शिवपाल सिंह यादव मुलायम सिंह यादव के कवनो कमजोर नस के दबा दीहलन आ मुलायम सिंह यादव आनन फानन अपना बेटा अखिलेश सिंह यादव के सपा के प्रदेश अध्यक्ष पद से हटा दीहलन.
सपा में आपह कुरसी छीनइला का बाद अखिलेश फेरु चोट मरलन आ शिवपाल सिंह यादव के महज परती जमीन के मंत्री रहे दीहलन. सगरी मालदार विभाग से शिवपाल सिंह यादव के विदाई हो गइल बा. सबेर होखे में अभी देर बा आ एह लमहर राति के भोर होखत होखत कुछ अउर धमाका हो जाव त अचरज ना होखे के चाहीं.
राजनीति में कुछऊ असंभव ना मानल जाव. जब बाप बेटा का बीच तलवार खींचा गइल बा त एकरा पर गहन विचार जरुरी हो गइल बा. अतना त मान लेबे के पड़ी कि मुलायम सिंह के कवनो कमजोर नस शिवपाल का हाथ में बा आ मुलायम शिवपाल के कहला का बाहर ना जा सकीहें. एह हालत में पार्टी पर काबिज शिवपाल गुट अखिलेश यादव के कुरसीओ छीन लेव त अचरज ना होखी.
एह शतरंजी चाल में अखिलेश भाजपो से हाथ मिला सकेलें. ई सौदाबाजी शायद भाजपो के सही लागी आ ऊ अखिलेश के भाजपा में शामिल करा के मुख्यमंत्री पद के उमेदवारो बना के आपन गोटी लाल क सकेले. भाजपो खातिर यूपी के चुनाव जीवन मरण के सवाल बनि गइल बा. आ सपा आ बाप के आश्रय से बेदखल हो गइला का बाद अखिलेशो का लगे दोसर चारा ना रही.
सबेर होखत होखत बहुत कुछ हो सकेला.


text:
एक ओर बिहार के बाहुबली नेता अवुरी पूर्व राजद सांसद मोहम्मद शहाबूद्दीन के पटना हाईकोर्ट से जमानत मिल चुकल बा त दोसरा ओर मोकामा के निर्दलीय विधायक अवुरी पूर्व जदयू नेता अनंत सिंह के दिन फिरे के नाम नईखे लेत।
राजद के राष्ट्रीय कार्यकारिणी के सदस्य शहाबूद्दीन जमानत के संगे मुख्यधारा के राजनीति में फेर से दस्तक देवे प तैयार बाड़े, लेकिन सरकार अवुरी राजनीतिक रुख के पलटी मरला के बाद लागता कि अनंत सिंह अगिला कुछ महिना तक जेल में रहीहे।
ओईसे त फैसला अदालत के बा लेकिन सरकार अवुरी राजनीति के भूमिका के नकारल शायद बचकाना होई।
सीवान के तेज़ाब कांड के छोड़ बाकी सभ मामला में जमानत पा चुकल शहाबूद्दीन के बुधवार के पटना हाईकोर्ट ए मामला में जमानत दे देलस। ए मामला में शहाबूद्दीन प दु भाई के तेज़ाब में डूबा के हत्या करे के आरोप बा।
फिलहाल भागलपुर जेल में बंद मोहम्मद शहाबूद्दीन के वकील कहले कि, "शहाबूद्दीन प लगावल सभ आरोप झूठा बा। जब राजीव रोशन के हत्या भईल रहे तब शहाबूद्दीन भागलपुर जेल में बंद रहले। उ 2014 से भागलपुर जेल में बाड़े, जबकि घटना 2015 में सीवान में भईल रहे।"
शहाबूद्दीन के फेर से राजनीति में आवे से लालू प्रसाद यादव के अगुवाई वाली राष्ट्रीय जनता दल के 'MY' (मुसलमान-यादव) समीकरण के बल मिली त दोसरा ओर भूमिहार जाति से संबंध राखेवाला अनंत सिंह आज के कवनो राजनीतिक विचारधारा खाती नुकसानदायक हो सकेले।
एक समय नीतीश कुमार के 'आँख के तारा' कहाए वाला मोकामा के निर्दलीय विधायक अनंत सिंह अपना गिरफ्तारी के बाद जदयू छोड़ दिहले। हालांकि निर्दलीय चुनाव जीतला के बाद अनंत सिंह कहले कि 'हमार नेता नीतीश कुमार हवे।'
अनंत सिंह के ए बयान के बाद जदयू में वापस लेयावे के कोशिश तक शुरू भईल लेकिन राजद के दबाव के सोझा जदयू मजबूर हो के चुप्पी साध लिहलस।
दोसरा ओर, विधानसभा चुनाव के बाद भईल विधानपरिषद चुनाव में शहाबूद्दीन के पत्नी हिना सहाब के राजद में शामिल क अल्पसंख्यक वर्ग के मनावे के कोशिश में राजद जुट गईल रहे। लालू के मंशा साफ रहे कि अलग-अलग कारण से राजद से नाराज़ सांसद तस्लीमुद्दीन के काट पैदा करत हिना सहाब के आड़ में शहाबूद्दीन के अपना संगे मिला लिहल जाए।
हिना सहाब के राजद विधानपरिषद भेजे प्रस्ताव देलस, जवना के ठोकर मारत उ कहली कि, "हमरा कुर्सी ना चाही, बस हम अपना पति के जेल से बहरी देखल चाहतानी।" हिना के बयान से राजद के साफ इशारा मिलल अवुरी शहाबूद्दीन के जेल से निकाले के कोशिश शुरू हो गईल। नतीजा आज सभके सोझा बा।
एने, अनंत सिंह के मामला में पटना ज़िला प्रशासन अभी तक कड़ाई से निपटता जवना के नतीजा में पटना के डीएम संजय अग्रवाल, अनंत सिंह के खिलाफ 'अपराध नियंत्रण अधिनियम' (Crime Control Act / CCA) लगावे के सिफ़ारिश क दिहले। कोशिश सिर्फ एक बा कि अनंत सिंह के जदी सभ मामला में जमानत मिलियों जाए त उनुकर रिहाई कम से कम अभी त मत होखे पावे!
अनंत सिंह के खिलाफ 'अपराध नियंत्रण अधिनियम' लगावे के कारण बतावत पटना के एसएसपी मनु महाराज बुधवार के कहले कि, अनंत सिंह के कम से कम चार मामला में पटना हाईकोर्ट से जमानत मिल चुकल बा। अब मात्र एक मामला में उनुकर जमानत होखे के रह गईल बा।
एने सूत्र के दावा बा कि अनंत सिंह के खिलाफ 'अपराध नियंत्रण अधिनियम' एगो राजद के 'वरिष्ठ नेता' के दबाव में लगावल बा। राजद के इ नेता अनंत सिंह के रिहाई नईखन चाहत अवुरी उनुकर इच्छा बा कि सभ मामला में जमानत होखला के बादो अनंत सिंह कम से कम एक साल अवुरी जेल में बितावस।


text:
Summary भोजपुरी में खबर
- बिहार में 100-100 सीट पर चुनाव लड़े के समझौता हो गइल बा जेडीयू आ राजद का बीच में. लालू के रिश्तेदार मुलायम सिंह यादव नयका जनता परिवार के मुखिया बनावल गइल बाड़न आ लालू के बिहार में एह परिवार के संयोजक बनावल गइल बा. बस अब ले मुख्यमंत्री के नाम के फैसला नइखे भइल आ अधिका उमेद बा कि मुलायम अपना रिश्तेदारे का परिवार से केहू के मुख्यमंत्री बनावल चहीहें. आखिर यूपीओ में त उनुका आपन बेटा छोड़ केहू दोसर ना मिलल. जनता परिवार के सगरी गोल परिवारवादिए हउवन आ हर जगहा ओह गोल के मुखिया के परिवार के कब्जा बा. जदयू एह बात के अपवाद मानल जा सकेला काहे कि अबहीं ले नीतीश अपना परिवार के कवनो सदस्य के आगा नइखन कइले.
- यूपी के मुख्यमंत्री अखिलेश यादव आ दिल्ली के मुख्यमंत्री अरविन्द केजरीवाल का बीच काल्ह दिल्ली सचिवालय में एगो बइठक का बाद एह बात पर सहमति बनल कि जवन जमीन उपलब्ध बा तवना के बारे में मिल जुल के देख लिहल जाव जेहसे एह जमीनन के इस्तेमाल का बारे में आखिरी फैसला लिहल जा सके.
- रेल राज्यमंत्री मनोज सिन्हा काल्हु गाजीपुर में पूवोत्तर रेलवे के क्षेत्रीय रेल प्रशिक्षण संस्थान के शिलान्यास कइलन. कहलन कि पूर्वोत्तर रेलवे का लगे क्षेत्रीय रेल प्रशिक्षण संस्थान ना रह गइल रहे एहसे गाजीपुर में एकरा के खोले के फैसला लीहल गइल. बतवलन कि छपरा से इलाहाबाद तक रेल खण्ड के दोहरीकरण आ बिजलीकरण के काम के मंजूरी दे दीहल गइल बा. ताड़ीघाट से मऊ ले वाया गाजीपुर रेल लाइन बिछावहू के मंजूरी दे दीहल बा.
- पटना हाईकोर्ट प्रोन्नति में आरक्षण के बिहार सरकार के फैसला के रद्द कर दिहले बिया. साल 2012 में एससी-एसटी के प्रोन्नति में आरक्षण देबे के फैसला लिहल गइल रहे.
- आआपा गोल के एगो वालंटियर के शिकायत पर कि ओकर चरित्र हनन करे वाला अफवाहन के कुमार विश्वास काटत नइखन, दिल्ली महिला आयोग कुमार विश्वास के हाजिर होखे के नोटिस भेजले रहुवे. बाकिर कुमार विश्वास के कहना बा कि नोटिस उनुका मिलले नइखे आ ऊ आयोग का सोझा हाजिर ना होखिहें आज मंगल का दिने.
- पापुआ न्यू गिनी में आज सबेरे भूकंप के तेज झटका आइल बा जवना चलते ओहिजा सुनामी आवे के अनेसा बन गइल बा. एह भूकंप के ताकत 7.4 नापल गइल बा आ अंदाजा लगावल जात बा कि जमीन का 63 किलोमीटर भीतर से आइल रहे.
- गुमला से किडनैप भइल डा. आर॰बी॰ चौधरी के फिरौती के रकम लिहला का बावजूद किडनैपर अतवार का देर रात में उनकर गरदन दबा के मुआ दिहले सँ. सोमार का दिने पूरा झारखंड में डाक्टर हड़ताल पर रहले.
- बिहार के सरकारी स्कूलन में सोमार से पूरा हड़ताल पर चल गइल बाड़े नियोजित शिक्षक. राज्य सरकार एह हड़ताल के गैर जिम्मेदाराना हरकत बतावत बिया.
- छत्तीसगढ़ में बस्तर जिला में पीएम मोदी के दौरा का खिलाफ नक्सली बंद के गोहार लगवले बाड़न स. ओकनी के कहना बा कि मोदी सरकार अइला का बाद से देश के औद्योगिक विकास तेज हो गइल बा. एह से गरीबी हटे लागी आ तब ओकनी के समर्थक कहाँ से अइहें.
- अपना चीन यात्रा से पहिलही पीएम मोदी चीन के एगो सोशल साइट ‘साइना बाइबो’ से जुड़ गइल बाड़न जवना के जोरदार स्वागत भइल बा चीन में आ ओहिजा के मीडिया एह बात ला पीएम मोदी के भरपूर तारीफ करत बाड़ी सँ. मोदी सोशल साइटन पर हमेशा से सक्रिय रहल बाड़े.
- इस्लामी आतंकवादी संगठन अलकायदा का तरफ से पीएम मोदी के चेतावल गइल बा कि ऊ आवे वाला समय के खतरा से सावधान रहसु. कहले बाड़न स कि दुनिया भर में मुसलमानन का खिलाफ जंग जारी बा आ अब एकर निर्णायक फैसला क लेबे के समय आ गइल बा.
- सुने में आवत बा कि कटरीना कैफ आ रणबीर कपूर के शादी के मसला करीब करीब तय हो गइल बा आ छेंका के रस्म जल्दिए होखे वाला बा. एह बीच ई जोड़ी हर जगहा साथे साथ लउकत बाड़न चाहे ऊ फेमिली डिनर होखे भा कवनो जगहा छुट्टी मनावे के बात.
- पहिला मैच में बराबरी पर छूटल मुकाबला का बाद भारत आ जापान के बीच हॉकी टेस्ट सीरीज के दुसरका मैच आज मंगल का दिने होखे वाला बा. अपना घरेलू मैदान पर खेलत भारत के पलड़ा भारी रहे के उमेद जतावल जात बा.
- सोमार का दिने आईपीएल के मैच में चेन्नई सुपरकिंग्स रॉयल चैलेंजर्स बैंगलोर के 24 रन से हरा दिहलसि. दोसर मैच में कोलकाता नाइट राइडर्स 35 रन से सनराइजर्स हैदराबाद के हरा दिहलसि.
- वस्तु आ सेवा कर (जीएसटी) विधेयक आज लोकसभा में राखल जाई बाकिर ओकरा पहिलहीं से कांग्रेस आ दोसर विरोधी दल संसद में मोगा का बस में भइल दुराचार पर बवाल करे के तइयारी में बाड़े. तृणमूल कांग्रेस एह विधेयक के समर्थन करे के बात कहले बिया.
- रियल एस्टेट (विनियमन और विकास) विधेयक के आज राज्यसभा में राखल जाई. कांग्रेस एहू विधेयक के खिलाफ बिया.
- यूपी सरकार केन्द्रीय मंत्री कलराज मिश्र का खिलाफ साल 2009 के चुनाव में आचार संहिता लांघे के मुकदमा वापस लेबे के फैसला कइले बिया. पीलीभीत के एगो अदालत एह मामिला के सुनवाई 21 मई के करे वाली बिया.
- राष्ट्रीय लोक समता पार्टी के अध्यक्ष आ केन्द्रीय मानव संसाधन विकास राज्यमंत्री उपेन्द्र कुशवाहा भागलपुर में कहलन कि देश में एगो रोजगार उन्मुखी नीति बनावल जाई जवना का बाद देश के नवहियन के नौकरी मिले के गारंटी होखी.
- उच्चतम न्यायालय के फैसला आइल बा कि पैतृक संपत्ति केहु के दान में ना दिहल जा सके. एह संपति के वारिसने का बीच बाँटल जा सकेला.
- नीतीश आ लालू के हाथ मिलव्वल का बाद बिहार में जंगल राज के वापसी हो गइल बा. गया से किडनैप डाक्टर पंकज कुमार गुप्ता आ उनुका पत्नी के अबले कुछ पता नइखे लागल. डाक्टर लोग चेतावनी दिहले बा कि अगर डाक्टर दंपति के जल्दी से रिहा नइखे करावल जात त राज्य भर में चिकित्सा सेवा ठप क दीहल जाई.


text:
किताबि आ पत्रिका के परिचय – 5
“रेत के सफर” आसिफ रोहतासवी के एगो गजल संग्रह हटे, जवना के प्रकाशन सन् 2010 में वनांचल प्रकाशन, तेनुघाट साहित्य परिषद्, सिंचाई कॉलोनी, तेनुघाट (झारखंड) से भइल बा. एकर कीमत 125 रुपिया बाटे.
आसिफ रोहतासवी भोजपुरी गजल का क्षेत्र में एगो स्थापित नाम बा. इहाँके एह संग्रह के एगो काव्यांश देखल जाव. एह्में इहाँका अपना रचना प्रक्रिया पर भी टिप्पणी दे रहल बानी-
जीव छछनल बा, छटपटाइल बा,
अइसहीं का गजल कहाइल बा !
जी, बुताला पियास पानी ले,
पेट के आग कब बुताइल बा !
(“रेत के सफर” से)
– डॉ. रामरक्षा मिश्र विमल
ramraksha.mishra@yahoo.com


text:
चकौती के दुर्गा मंदिर देख के बहुत मोन छेला . ई दुर्गा पूजा माँ जे भी चकौती जा रहल ची हमरा फोटो जरुर पोस्ट करब . ओत्ता के दुर्गा पूजा के. ख़ास करी क मंदिर के अन्दर बाहर . ई हम सादर नम्र निवेदन कराइ छी.
Tuesday, September 13, 2011
चकौती के दुर्गा मंदिर देख के बहुत मोन :गौतम आनंद
चकौती के दुर्गा मंदिर देख के बहुत मोन छेला . ई दुर्गा पूजा माँ जे भी चकौती जा रहल ची हमरा फोटो जरुर पोस्ट करब . ओत्ता के दुर्गा पूजा के. ख़ास करी क मंदिर के अन्दर बाहर . ई हम सादर नम्र निवेदन कराइ छी.
Posted by rkant at 5:42 AM No comments:
Subscribe to: Posts (Atom)


text:
Thursday, April 16, 2015
जय माँ तरकुलहीं देवी
१८५७ के स्वतंत्रता संग्राम से पहिले के बात ह, ओह समय एह इलाका से गुर्रा नदी होके गुजरत रहे, जंगल एतना भयंकर कि दिन में भी सूरज के प्रकाश ना दिखे, एह जंगल से होके गुजरे खातिर आम लोग-बाग़ त डेराईबे करे साथै-साथ अंग्रेज के सिपाही भी डेरा, एही जंगल में डुमरी रियासत के बाबु बंधू सिंह रहत रहें | नदी के किनारे तरकुल के ढेर सारा पेड़ रहे, ओही पेड़न के नीचे बाबु बंधू सिंह माटी के पिंडी बना के अपने इष्ट देवी के पूजा करत रहनें, एही से एह जगह के नाम तरकुलहाँ देवी के नाम से पूरा भारत में प्रसिद्ध हो गईल | अंग्रेजन के अत्याचार दिन पर दिन बढ़त जात रहे, जनता आपन घर-बार छोड़ के जंगल में पनाह लेवे लागल रहे | बाबु बंधू सिंह बचपन से ही अंग्रेजन के अत्याचार देखत चली आईल रहने, उनके दिल में अंग्रेजन के खिलाफ नफ़रत पैदा हो गईल रहे, एह लिए उ लड़ाई के हर विधि सीखत रहने की समय आयिले पर अंग्रेजन से आपन जनता पर होत अत्याचार के बदला ले सकें, धीरे-धीरे बाबु साहब गुरिल्ला लड़ाई में माहिर हो गईलें और जब बढ़हन हो गईलें त आपन रियासत छोड़ के गोरखपुर से २५ किलोमीटर दूर चौरी-चौरा के पास के जंगलन में चली आईने, एहंवे उ अपने इष्ट देवी के पूजा करे लगने और जइसे ही मौका पावें अंग्रेजन पर अकेले हमला कर दें, उनकर शिकार उ अंग्रेज होंखें जवन ओह जंगल में आवें चाहे ओसे होके गुजरें | बाबु साहब न बस ओ अंग्रेजन के मरबे करीं बल्कि उनकर सर काट के अपने इष्ट देवी के चरण में अर्पित कर देईं | अइसे करत बहुत समय हो गईल एह बीच अंग्रेज इ समझें कि उनके सिपाही जंगल में जा के बिला जात हवें आ जंगली जानवरन के शिकार हो जात हवें | धीरे-धीरे अंग्रेजन के एह बात के पता चल गईल कि कवनो जानवर ना बल्कि इन्सान उनकर सिपाही सब के मारत हवें, अंग्रेज जंगल के कोना-कोना छान मरलें लेकिन बाबु साहब के ना पयिलें |अंग्रेज एक तरफ जायीं त बाबु साहब दुसरे ओर चलीं जायीं, आखिर एगो व्यापारी के मुखबिरी के चलते एक दिन बाबु बंधू सिंह जी धरा गईलें |
अंग्रेज उहाँ के पकड़ के अदालत में ले गयिने जहवां उहाँ के फंसी के सजा सुनावल गईल, १२ अगस्त १८५७ के उहाँ के गोरखपुर में अली नगर चौराहा पर सबके सामने फांसीं पर लटकावे के परयास कईल गईल | जइसे ही जल्लाद खटका खींचे उ खिंचाईबे न करे, पर जब उहाँ के हटा के बालू के बोरा लटका के दोबारा कोशिश कईल जा त खटका खिंचा जा और बोरा रसरी से लटक जा, लेकिन बाबु साहब के जब खड़ा कर के खींचल जा त खिचाईबे न करे | ६ बार उहाँ के हटा के बालू के बोरा लटका के कोशिश कईल गईल लेकिन हर बार उहे हाल | अंग्रेज परेशान पूरा जनता सामने खड़ा होके हंसत रहे और बाबु बंधू सिंह जी फंसी के तख्ता पर खड़ा होके मने-मन मुसकुरात रहनी, जब सातवीं बार उहाँ के फंसी के रसरी से बांधल गईल त उहाँ के खुद अपने इष्ट माता तरकुलहाँ देवी से विनती कईलीं की " हे माँ अब हमार मन एह दुनिया से उब गईल बा, एह लिए अब हमके अपने पास बोला लीं " | अउर एह बार में खटका खुल गईल और बाबु साहब फंसी पर झूल गईलीं | कहल जाला कि जवने समय बाबु साहब फंसी पर लटकनि ओही समय देवी माँ के पिंडी के पास खड़ा तरकुलन में से एगो तरकुल के उपरी भाग टूट गईल अउर ओम्मे से खून बहे लागल, एह खून से पास में बहत नदी के पूरा पानी लाल हो गईल |
आजादी के बाद आज भी तरकुलहाँ देवी के मान्यता अउर बढ़ गईल, अब उहाँ बाबु बंधू सिंह के याद में एगो स्मारक बना दिहल गईल बा लेकिन उपेक्षा के कारन ओहू के हालत ख़राब बा | तरकुलहाँ देवी के आशीर्वाद आज भी एह क्षेत्र में बसल लोगन के साथ बा | तरकुलहाँ देवी या आकाशकामिनी माता आज भी गछवाहा समुदाय के इष्ट देवी हई जवन की आज भी तरकुल से ताड़ी उतारे के काम करे ला | तरकुलहाँ देवी मंदिर के दुसर विशेषता इहाँ मिले वाला मीट के परसादी हवे | बलि चढ़वले के जवन परंपरा बाबू बंधू सिंह शुरू कईले रहनी उ परंपरा आज भी इहाँ जियत बा | आज बलि इन्सान के ना बल्कि बकरा के चढ़ेला, बकरा के बलि चढ़ा के माटी के बर्तन में पका के साथ में लिट्टी के साथे परसादी के रूप में दिहल जाला | इहाँ के एगो और विशेषता हवे कहल जाला की मीट वाला परसादी के घरे ना ले जाए के चाही अगर बच जात बा त ओही जा गरीबन के खिया देवे के चाहीं अगर घरे लावे के कोशिश करल जाई त उ घरे तक ना पहुच पायी | अगर आप अपने घर से कुछ नईखी ले गईल तब्बो घबराईं ना इहाँ आपके माटी के बर्तन, गोइंठा, तेल से लेके गरम मसाला तक हर चीज मिल जाई | इहाँ के बलि प्रथा के बंद करावे के खातिर कोर्ट में केस चलत बा | साल में एक बार इहाँ चइत रामनवमी से लेके सावन के नाग पंचमी तक मेला लागेला, अउर हाँ मन्नत पूरा होखले पर घंटी बंधले के रिवाज ह जवने वजह से पूरा मंदिर में जगह जगह पर घंटी बंधल मिल जाई | इहाँ सोमवार और शुक्रवार के बहुत भीड़ होला |
जय माँ तरकुलहीं देवी
Sunday, April 12, 2015
परम-पूज्य देवरहा बाबा
जब जार्ज पंचम भारत आवे वाला रहने तब उ अपने भाई से पूछने कि "भारत के साधू-संत सही में महान होवेलें ?" तब प्रिंस फिलिप कहने कि "हाँ, कम से कम देवरहा बाबा त जरुर महान हईं, उनसे मुलाकात जरुर कर लिहा " | इ सन १९११ के बात हवे जार्ज पंचम भारत आईने अउर अपने पूरा लव लश्कर के लेके देवरहा बाबा से मिले पहुँच गईलें, ओह समय विश्वयुध्ध के खतरा मन्डरात रहे, अउर उनके भारत के लोगन के बर्तानिया हुकूमत के पक्ष में करे के रहे | उनसे भईल बात बाबा अपने कुछ शिष्यन के भी बतवले रहनी लेकिन आज केहू भी ओह बारे में बात करे के तैयार ना होला | जब डॉक्टर राजेंद्र प्रसाद कवनो दू-तीन साल के रहनी त अपने माता-पिता के साथ बाबा के दर्शन करे पहुचनी, राजेन्द्र बाबु के देखते ही बाबा बोल पड़नी "इ बच्चा त राजा बनी" बाद में जब डॉक्टर साहब भारत के पहिला राष्ट्रपति बन गईनी त बाबा के एगो पात्र लिख के आपन कृतज्ञता प्रकट कईनी, अउर त अउर सन ५४ के कुम्भ के मेला में बाबा के सार्वजनिक रूप से पूजन भी कईनी | बाबा के भक्तन में लाल बहादुर शास्त्री जी, जवाहर लाल नेहरु, इंदिरा गाँधी अउर अटल बिहारी वाजपेयी तक के नाम शामिल हवे | पुरुषोत्तम दास टंडन जी के राजर्षि के उपाधि त बाबा के ही दिहल हवे |
परसिध्ध संत ब्रह्मर्षि योगिराज देवरहा बाबा के कर्मस्थली देवरिया जिला रहल | देवरिया क्षेत्र के जनता आज भी बाबा के दिल से शुक्रगुजार हवे कि परम मनीषी, योगीराज देवरहा बाबा देवरिया के माटी के ए लायक समझनी अउर ओके आपन निवास स्थान बना के अपने पवन चरण से पवित्र कर देहलीं, इतना ही ना बाबा अपने ध्यान अउर योग के बारिश से जनमानस के सराबोर कर दिहनीं | बाबा के ही कृपा रहे कि आज देवरिया जिला विश्व पे छा गईल बा | बाबा के ब्रह्म में विलीन भयिले के लगभग अढ़ाई दसक के बाद भी श्रद्धालु उहाँ के इश्वरी गुणन के चर्चा करत ना अघाने | बाबा के असली निवास के बारे में केहू के कुछ ना पता हवे, कहल जाला कि बाबा कहीं बाहर से आईल रहनी, अउर सलेमपुर तहसील से करीब एक कोस दूर मईल में सरयू नदी के किनारे एगो मचान पर आपन डेरा जमा लेहनी | बाबा के उमर के बारे में कुछ न पता रहे ना ही कवनो अंदाजा रहे, उहाँ के पतंजलि के अष्टांग योग में महारत हासिल रहे खास कर के खेचरी मुद्रा के कारन अपने भूख पर भी बाबा के नियंत्रण रहे जवने वजह से उहाँ के केहू कब्बो कुछ खात ना देखले रहे, खेचरी के कारन ही बाबा के आयु पर भी नियंत्रण रहे अउर उहाँ के उमर ९०० से लेके २५० साल तक के बतावल जात रहे | इलाहाबाद के एगो वकील के अनुसार त बाबा उनकर परिवार के ७ पीढ़ी के आशीर्वाद देवत आईल रहनी |
दया के महासमुद्र बाबा आपन इ संपत्ति खुला हाँथ से सबपर बिना कवनो भेद-भाव के लुटयिनी | अइसन मानल जाला कि बाबा के आशीर्वाद हर बीमारी के दवाई रहे, इहो कहल जाला कि बाबा देखते ही समझ जात रहनी की सामने वाला के कवन सवाल ओके परेशान करत हवे | दिव्यदृष्टि के साथ तेज नजर, कड़क आवाज में खुल के हंसल अउर खूब बतियावल बाबा के आदत रहे | बाबा के जीवन एकदम सादा रहे, भोरे में ही स्नान कर के ध्यान में लीन हो जायीं अउर मचान पर बैठ के अपने भक्तन के ज्ञान के प्रसाद बाल शुरु कर देईं, लकड़ी के चार खम्भा पर बनल मचान ही उहाँ के महल रहे | साल के ८ महिना अपने महल में रहले के बाद कुछ दिन बनारस के रामनगर में गंगा जी के बीच में, माघ में प्रयाग में, फागुन में मथुरा के माँठ में अउर कुछ समय हिमालय के गोंद में भी बितायीं | नर्मदा के अमरकंटक में एक आंवला के पेड़ के नीचे रहले के कारन बाबा के एगो नाम अमलहवा बाबा भी पड़ गईल रहे |
मथुरा के माँठ में रहत समय एक बार प्रधानमंत्री राजीव गाँधी जी के बाबा के दर्शन करे खातिर आवे के रहे | सुरक्षा के तगड़ा प्रबंध कईल जात रहे अउर इलाका के रेकी होत रहे, ऐसे में हैलीपैड बानवे खातिर एगो बबुल के पेड़ के काट छांट कईले के जरुरत महसूस होत रहे, निर्देश दिहल जा चुकल रहे कि अचानक से बाबा के पता चलल, बाबा एगो पुलिस वाला के बुला के पूछनी कि इ पेड़ काँहे कटाई | जवाब मिलल कि सुरक्षा के वजह से जरुरी बा, बाबा फिर कहनी कि तू इहंवा प्रधानमंत्री के खातिर पेड़ काट के अपने कर्तव्य के पालन कर देबअS, प्रधानमंत्री के भी नाम होई की साधू-संत के पास गईल रहने, लेकिन एह सब के दंड इ बेचारा पेड़ काहें भुगते | जब इ हमसे पूछी त हम का जवाब देब, नाही इ पेड़ नहीं कटाई | प्रशासन में हडकंप मच गईल दिल्ली से आवे वाला अफसरान के फैसला रहे एह लिए एके काटही के पड़ी | मगर बाबा एह बात खातिर तैयार ना रहनी कहनी कि इ पेड़ होई तोहन लोगन के नजर में हमार त सबसे पुरान शिष्य हवे हमसे बात करेला, पेड़ ना कटी | अफसर हैरान परेशान की अब का कईल जा | दया के महासमुद्र बाबा के दिल पसीज गईल अउर पूछनी की प्रधानमंत्री के कार्यक्रम टल जा तब | लेकिन अफसर एह बात से भी परेशान कि आखिर अइसन कैसे हो सकेला, फिर बाबा कहनी कि परेशान मत होख, कार्यक्रम टल जाई | अउर आश्चर्य कि दू घंटा के बाद ही प्रधानमंत्री के आफिस से रेडिओग्राम आ गईल कि कार्यक्रम टल गईल बा | कुछ ही हफ्ता के बाद आखिरकार प्रधानमंत्री राजीव गाँधी जी आईनी लेकिन एह बार ओ पेड़ के काटे के जरुरत ना पडल | अइसन रहनी परम पूज्य देवरहा बाबा |
अचानक ११ जून १९९० के जब बाबा मथुरा में रहनीं तब उहाँ के दर्शन दिहल बंद कर देहनी, लगत रहे कि कुछ अनहोनी घटे वाला बा, मौसम बदल गईल अउर यमुना के लहर बेचैन होखे लागल | आखिर १९ तारीख के मंगलवार योगिनी एकादशी के दिन आसमान में काला बदल छा गईल अउर यमुना के लहर जैसे बाबा के मचान तक पहुचे लागल, एह सब के बीच शाम के ४ बजे बाबा के शारीर स्पंदन रहित हो गईल, प्रकृति के साथ भक्तन के आपर भीड़ भी हाहाकार करे लगनें | बर्फ के सिल्ली लगा के बाबा के शरीर के सुरक्षित रखे के प्रयास भईल | तब तक बाबा के ब्रह्मलीन होख्ले के खबर देश विदेश में फ़ैल चुकल रहे कि अचानक बाबा के सर में स्पंदन महसूस भईल अउर बाबा के ब्रह्मरंद्र खुल गईल, जवने के फूल से भरले के परयास भईल लेकिन बाबा के शिष्य देवदास के पूरा कोशिश कईले के बाद भी ना भरल जा सकल |आखिरकार , दू दिन के बाद बाबा के देह के ओही सिद्धासन-त्रिबंध मुद्रा में जवने में बाबा बैठल रहनी के स्थिति में यमुना में प्रवाहित कर दिहल गईल |
Subscribe to: Posts (Atom)


text:
गुरुवार, 25 जुलाई 2013
गुरुवार, 11 जुलाई 2013
गुरुवार, 4 जुलाई 2013
जहां बसे तहं सुंदर देसू..
मनबोध मास्टर गांव के बीघा दु बीघा जमीन बेचकर गोरखपुर में डिसमिल दो डिसमिल जमीन का ले लिहलन बुझलें दिल्ली के चांदनी चौक खरीद लिहलीं। कर्जा-उआम लेके खलार में घर बनवा लिहलन। जब केहू हीत-नात पूछे की भइया गांव-जवार छोड़ दिहलù, गोरखपुर कइसन लागत बा? मास्टर गोसाई जी के चौपाई दोहरावत बस इहे कहें- जहां बसे तहं सुंदर देसू..। येही सुंदर देस में आषाढ़ में देवराज इन्द्र के कृपा गरगरा के बरसल। बुझाइल बादर फाट गइल। अबे नरही ताल के पेट ना भरल, रामगढ़ के जलकुंभी येहर-ओहर पानी की हिलकोरा से डोलत रहे कि कॉलोनी में बाढ़ आ गइल। सावन-भादो त बाकी बा अषढ़वे में दइब के कृपा लढ़ियन बरस गइल। बरखा आइल, गइल। जहां पानी ठाड़ गइल लोग के पानी बिगार के राखि दिहलसि। अब भगवान के दोष दिहल जाता, बहुत इफरात कृपा बरसा दिहलन। जलभराव के जायजा लेबे निकरल नेताजी अधिकारिन-कर्मचारिन पर बरस के जनता-जनार्दन के स्नेह बटोरला में लाग गइलें। अरे भाई!
सभासद तोहार। अध्यक्ष तोहार। ठेकेदार तोहार। लोग के काहे मूरख बनावत हवù। नगर की दुर्दशा पर एगो अधिकारी बेशर्मी भरल बयान हमरा हजम ना भइल, जब उ कहलसि- केहु नेवता देके बोलवले ना रहल की आके गड्ढा में घर बनवा ल। नेता की जनसेवा में भी अहंकार बा। उनकी सहानुभूति में भी विकार बा। उनकी घुड़की-धमकी में भी लाभ के लोभ बा। उनकर करनीध रनी सब सियासत के खेल बा। नगर के नाला की मुंहाने पर तोहार समर्थक जब हवेली खड़ा करत रहलें तू काहें ना रोकलù? कालोनाइजर्स लोग गड़ही-गड़हा, पोखरी-तालाब पाटि के कब्जा कर जमीन बेच के खरहरा लेके धन बटोरत रहलें त कुछ हिस्सा तोहरो इहां पहुंचत रहे। चुनाव में तोहार केतने चेला-चपाटी सभासद बन गइलें। विकास कार्य में कमीशन की मिशन में का तू सहभागी ना रहल। देवरिया जाये वाली सड़क पर येतना पानी चढ़ल की कार से हेलल मुश्किल हो गइल। बाह रे! बरखा के पानी। धनवान के मान के भी ख्याल ना रखलसि। बड़े-बड़े कॉलोनी में येतना पानी लागल की लोग की पैर के अंगुरी सरे लागल। गांव की डीह पर मड़ई डाल के रहे वाला लोग चैन से सुतत रहलें लेकिन शहर की पॉश कालोनी के लोग घर में समाइल पानी उदहला में रात-दिन गिन-गिन जगले बिता दिहलन। शहर की दुर्दशा पर एगो कविता -
सभासद तोहार। अध्यक्ष तोहार। ठेकेदार तोहार। लोग के काहे मूरख बनावत हवù। नगर की दुर्दशा पर एगो अधिकारी बेशर्मी भरल बयान हमरा हजम ना भइल, जब उ कहलसि- केहु नेवता देके बोलवले ना रहल की आके गड्ढा में घर बनवा ल। नेता की जनसेवा में भी अहंकार बा। उनकी सहानुभूति में भी विकार बा। उनकी घुड़की-धमकी में भी लाभ के लोभ बा। उनकर करनीध रनी सब सियासत के खेल बा। नगर के नाला की मुंहाने पर तोहार समर्थक जब हवेली खड़ा करत रहलें तू काहें ना रोकलù? कालोनाइजर्स लोग गड़ही-गड़हा, पोखरी-तालाब पाटि के कब्जा कर जमीन बेच के खरहरा लेके धन बटोरत रहलें त कुछ हिस्सा तोहरो इहां पहुंचत रहे। चुनाव में तोहार केतने चेला-चपाटी सभासद बन गइलें। विकास कार्य में कमीशन की मिशन में का तू सहभागी ना रहल। देवरिया जाये वाली सड़क पर येतना पानी चढ़ल की कार से हेलल मुश्किल हो गइल। बाह रे! बरखा के पानी। धनवान के मान के भी ख्याल ना रखलसि। बड़े-बड़े कॉलोनी में येतना पानी लागल की लोग की पैर के अंगुरी सरे लागल। गांव की डीह पर मड़ई डाल के रहे वाला लोग चैन से सुतत रहलें लेकिन शहर की पॉश कालोनी के लोग घर में समाइल पानी उदहला में रात-दिन गिन-गिन जगले बिता दिहलन। शहर की दुर्दशा पर एगो कविता -
बगैर सोच के शहर में बसलें, मिटल ना मन के पीर।
जलभराव दु:शासन होके, लगा उतारन चीर।।
जे घिरल बा जे बूड़ल बा, रहल करम के ठोंक।
नगर निगम आ नेता बुझै, झूठे रहल बा भौंक।।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 4 जुलाई 13 के अंक में प्रकाशित है .
सदस्यता लें संदेश (Atom)


text:
आँठवा विश्व भोजपुरी सम्मेलन के आयोजन ४-
६ अक्तूबर 2007 के काशी हिंदु विश्वविद्यालय के स्वतंत्रता भवन मे आयोजित भइल रहे।तीन दिन के ई सम्मेलन मे बहुत तरह के कार्यक्रम के आयोजन भइल रहे।
एह सम्मेलन के उदघाटन ४ अक्तूबर के दिन मे ११ बजे भइल रहे जेहमे सभाध्यक्ष रहनी माननीय डा ० पंजाब सिंह जी {कुलपति काशी हिंदु विश्व विद्यालय },विशिष्ट अतिथि रहनी श्री सतीश त्रिपाठी जी जे कि अंतर्राष्ट्रीय अध्यक्ष हईं विश्व भोजपुरी सम्मेलन के। इहां के मुम्बई से आइल रहीं। मुख्य अतिथि के तौर पर भारत मे मारीशस के उच्चायुक्त महामहिम श्री मुक्तेश्वर चुन्नी जी रहनी।
एह सम्मेलन के उदघाटन मे सबसे पहिले B H U के छात्रा लोग स्वागत गान प्रस्तुत कईल, ओकरा बाद श्री अरुनेश निरन जी जे अंतर्राष्ट्रीय विश्व सम्मेलन के महासचिव हईं, स्वागत भाषण देहनी। श्री अरुनेश निरन जी एह समारोह के संयोजक ओर संचालक भी रहीं।
उदघाटन समारोह मे विशिष्ट अतिथि लोग भी आपन आपन वक्तव्य प्रस्तुत कईल हा। जेहमे मुख्य रहीं
श्री अच्युतानंद मिश्र {कुलपति,माखन लाल चतुर्वेदी राष्ट्रिय पत्रकारिता विश्व विद्यालय }
श्री दुर्गा प्रसाद {पूर्व मंत्री उत्तर प्रदेश सरकार}
श्री सोम दत्त {अध्यक्ष,Temple fedration Mauritus}
एह समारोह के संचालिका रहनी डा ० नीरजा माधव।
स्वागत समारोह के बाद लगातार तीनो दिन छः गो विषय पर बतकही चलल। ई विषय रहे
१ बोली से भाषा "आँठवी अनुसूची के सवाल"
२ स्वतंत्रता संग्राम {१८५७-१९४७ } मे भोजपुरी क्षेत्र के योगदान
३ भोजपुरी पत्रकारिता; तब आ अब
४ पाठ्यक्रम मे भोजपुरी
५ विश्व पटल पर भोजपुरी
६ भोजपुरी लोक परम्परा; अपसंस्कृति आ अश्लीलता के चुनौती
एह छः गो विषय पर बहुते वक्ता लोग आपन आपन मत प्रस्तुत कइल लोग। हर दिन क्रम से दु गो बतकही भइल। एकरे बीच मे जलपान ओउर खान पान के भी उत्तम व्यवस्था रहे। रोज सान्झिखां मनोरंजक ओउर लोकरंग कार्यक्रम भी प्रस्तुत कइल गइल। ४ तारीख के सांझ के कवी सम्मेलन भइल, जेहमे बहुत से कवी लोग आपन आपन रचना पढ़ल लोग। एहमे मुख्य कवी लोग रहे श्री अनिरुद्ध त्रिपाठी 'आशीष', अनिल ओझा 'नीरद', मनोज सिंह 'भावुक', मिथलेश गहमरी,प्रकाश उदय, डा ० बलभद्र, कुबेर नाथ मिश्र 'विचित्र', डा ० कमलेश राय, हरिराम दिवेदी इत्यादी। कई गो रचना के विषेश सराहना भी मिलल जेहमे प्रमुख रहे मनोज भावुक जी के
'शेर जाल मे फंस जाला त सियरो आखं देखावेला'
'बुरा वक्त जब आ जाला त आन्हरो राह बतावेला'
एह रचना के बाद हॉल मे उपस्थित दर्शक लोग के तरफ से फेरु से कुछ पढे के निहोरा भइल तब उहाँ के पढ़नी
'गोदी से ले के डोली, डोली से ले के अर्थी '
'इतने मे बा समूचा तस्वीर जिन्दगी के'
ओउर भी लोग के रचना के विषेश पसंद कईल गईल जैसे डा ० कमलेश राय के 'तुलसी चौरा के गीत'
ई कवि सम्मेलन के मुख्य अतिथि रहीं श्री राम जियावन दास 'बावला' ,अध्यक्षता कईले रहीं पंडित राम नवल मिश्र संयोजन ओउर संचालन करत रहीं अशोक दिवेदी जी।
५ तारीख के सान्झिखां प्रस्तुत कईल गईल एगो रंगारंग कार्यक्रम "नटरंग"जेकरा शीर्षक रहे "मेघदूत कि पूर्वांचल यात्रा" {भोजपुरी लोकगीतन पर आधारित ५० गो कलाकारन द्वारा प्रस्तुत विश्व विख्यात नृत्यनाटिका}
६ तारीख के दुगो बतकही के बाद समापन समारोह शाम ४ बजे आयोजित भईल। जेहमे माननीय डा० पंजाब सिंह जी कुछ देर खातिर आईल रहीं। मुख्य अतिथि रहीं पद्मभुसन डा० बिन्देश्वरी पाठक {संस्थापक, सुलभ इंटरनेशनल, नई दिल्ली}, मुख्य वक्ता रहीं डा० मैनेजर पांडे {पूर्व प्रोफेसर जवाहर लाल नेहरू विश्वविद्यालय, नई दिल्ली},विशिष्ट अतिथि लोग रहे
१ महामहिम श्री कृष्नेदत्त वैजनाथ {भारत मे सूरीनाम के राजदूत}
२ डा० वीरभद्र मिश्र {संकट मोचन पिठाधिश्वर}
३ प्रो० वागीश शुक्ल {आई आई टी नई दिल्ली }
धन्यवाद ओउर आभार वयक्त कैनी प्रो० राजकुमार {समन्वयक, आँठवा राष्ट्रीय अधिवेशन वाराणसी }
आख़िर मे भोजपुरी के सर्वोच्च सम्मान सेतु सर्वश्री दण्डीस्वामी विमला नन्द सरस्वती के प्रदान कईल गईल। जेहमे उंहा के २५००० रुपिया ओउर एक शाल द्वारा सम्मानित कईल गईल। इहाँ के ९६ बारिस के हईं। ओकरा बाद पंडित रामचन्दर दुबे अजेय जी के "भिखारी ठाकुर सम्मान" दिहल गईल।
शाम ६ बजे लोकरंग कार्यक्रम के प्रस्तुती भईल। जेहमे कजरी गायन पेश कईनी श्रीमती उर्मिला जी एवम पंडवानी गायन पेश कईनी विश्विख्यात गायिका तिजनबाई। एह कार्यक्रम मे मुख्य अतिथि रहीं श्री मुक्तेश्वर चुन्नी जी {भारत मे मौरिसस के राजदूत} ई कार्यक्रम बहुत ही सुंदर ओउर रोचक रहे। एही बीच मे सिटी चैनल द्वारा एगो इन्टरव्यु के भी व्यवस्था रहे जेकरा खातिर पांच गो विद्वान लोग के एकजुट कईल गईल। ई लोग रहे
१ प्रो० मैनेजर पांडे
२ डा० अरुनेश निरण
३ श्री जगदीश गोवर्धन
४ श्री सोमदत्त
५ श्री मनोज सिंह भावुक
ई कार्यक्रम सात दिन तक देखावाल गईल।
ओउर एही तारें सम्पन्न भईल विश्व भोजपुरी सम्मेलन
"जय भोजपुरी"


text:
विकिपीडिया:विकिपीडिया का ना हवे
विकीपीडिया एगो ऑनलाइन ज्ञानकोश हऽ, साथे-साथ ई ओह सगरी ऑनलाइन लोग के समाज जे लोग आपस में सहजोग आ सम्मान की भावना के साथ एगो बेहतरीन ज्ञानकोश बनावे में जुटल बाटे। एही वजह से, कुछ अइसन चीज भी बा जवन विकिपीडिया ना हवे।
बिसयसूची
- १ रूपरंग आ शैली
- २ ज्ञानकोश लायक सामग्री
- २.१ विकिपीडिया डिक्शनरी ना हऽ
- २.२ विकिपीडिया आपन मूल बिचार के प्रकाशन के जगह ना हवे
- २.३ विकिपीडिया भाषण देवे या परचार करे के मंच ना हवे
- २.४ विकिपीडिया जोड़, चित्र, फिलिम, गाना भा फ़ाइलन सभ के लिस्ट या गल्ला करे के जगह ना हवे
- २.५ विकिपीडिया ब्लॉग, वेबसाईट सेवा, यादगार या सामाजिक नेटवर्क ना हवे
- २.६ विकिपीडिया निर्देशिका (डायरेक्ट्री) ना हवे
- २.७ विकिपीडिया पाठ्यपुस्तक, बैज्ञानिक पत्रिका, कुंजी या पाठ ना हवे
- २.८ विकिपीडिया ज्योतिषी या भविष्यवाणी करे के जगह ना हवे
- २.९ विकिपीडिया अखबार ना हवे
- २.१० विकिपीडिया मनमाना चीज सभ के बारे में जानकारी के भंडार ना हवे
- २.११ विकिपीडिया सेंसर्ड (सेंसर कइल गइल) ना हवे
- ३ नोट:
रूपरंग आ शैली
विकिपीडिया कागज पर छपल ज्ञानकोश ना हवे
विकिपीडिया कागज पर छपल ज्ञानकोश नइखे, बलुक ई डिजिटल ज्ञानकोश प्रोजेक्ट बा। प्रमाण सहित होखला, सत्यापन जोग होखला आ कुछ अउरी नियम के अनुसार होखला के आलावा एह बात पर अउरी कौनों सीमा नइखे बान्हल गइल कि केतना बिसय सभ पर इहाँ लेख रखल जा सकत बाटे या कौनों लेख में केतना सामग्री हो सकेला। हालाँकि, एह बारे में जरूर भेद होला की का कइल जा सकत बाटे आ का करे के चाहीं, जवना के सामग्री खण्ड में नीचे बतावल गइल बा। परिणाम के रूप में, ई नीति की ई डिजिटल बा आ कौनों सीमा नइखे, लेख आ सामग्री शामिल करे खातिर फिरी पास ना दे देले: लेख सभ के सगरी उचित सामग्री नीति सभ के पालन हर हाल में करही के पड़ी, खास तौर से उनहन के जिन्हन के जिकिर पंचशील में कइल गइल बा।
लेख के साइज तर्कसंगत रूप से रखला के पीछे भी कुछ महत्व के बात ई बा की लेख तक पहुँचे वाला लोगन के सुबिधा के धियान रखल जाला। धीरे चले वाला डायल-अप कनेक्शन, आ मोबाइल पर पढ़े वाला लोगन के सुबिधा के धियान रखल जरूरी हो जाला काहें की लेख के बड़ा साइज के होखल सीधे लेख के डाउनलोड होखे के टाइम आ सहजता के प्रभावित करे ला (देखीं लेख के आकार)। एही से लेख के कई हिस्सा में तूर के मूल लेख में संछेप रखल आ उपबिसय पर अलगा से लेख बनावल एगो बेहतरीन तरीका बा जवन बिसय के बिस्तार खातिर इहाँ अपनावल जाला (देखीं संछेपन)। कुछ बिसय अइसन होलें जिनहन पर कागजी ज्ञानकोश में बहुत संछेप में जानकारी होला भा ऊ अक्सर अपडेट ना कइल जा सके लें, विकिपीडिया पर अइसन नइखे आ इहाँ अइसना लेखवन में भी ढेर जानकारी आ बाहरी कड़ी रखल जा सके ला या बदले वाला जानकारी वाला लेखवन के जल्दी-जल्दी अपडेट कइल जा सके ला। ई एकरे डिजिटल होखले के फायदा बाटे।
ज्ञानकोश लायक सामग्री
एह ज्ञानकोश में कौनों जानकारी खाली ए वजह से ना शामिल कइल जा सके ले की ऊ सही बा या उपयोगी बाटे। कौनों ज्ञानकोशीय लेख सगरी संभव बिबरण के ढेर भी ना होखे के चाहीं, बलुक ई अपने बिसय पर सर्वमान्य जानकारी के संछेप भर होखे के चाहीं।[१] सत्यापन जोग आ संदर्भ के साथ दिहल जानकारी के उचित वजन के हिसाब से लिखे के चाहीं।
अगिला उपखण्ड सभ में अइसन उदाहरण दिहल जात बाने जिनहन पर विकिपीडिया के परंपरा में आम सहमती बा की ई उदाहरण एह बात के समुझावे खातिर बहुत नीक बाड़ें की विकिपीडिया का ना हवे। धियान रहे की ई उदाहरण सबकुछ ना बतावे लें बलुक ओही तरे बाने जईसे की चाउर के एक ठो दाना देख के भात पाके के परीक्षा कइल जाला।
विकिपीडिया डिक्शनरी ना हऽ
विकिपीडिया डिक्शनरी ना हवे , या कौनों शब्द के प्रयोग बिधि या बिभिन्न रूप में इस्तेमाल समझावे वाला जगह ना हवे:
- परिभाषा लेख सभ के बढ़ियाँ परिभाषा या बर्णन के साथ शुरू होखे के चाहीं, बाकी अइसन लेख जवना में खाली कौनों शब्द के परिभाषा भर लिखल बा ओकरा के बढ़ावे के चाहीं। अगर ओकरा के बढ़ावल संभव नइखे तब ऊ विकिपीडिया के लायक बिसय ना मानल जाई। बहुत कम बिसय अइसन बाड़ें जिन्हन में खाली कौनों शब्द के परिभाषा भी ज्ञानकोश के लायक मानल जा सके ले, उदाहरण खातिर ग्रह के परिभाषा।
- डिक्शनरी एंट्री ज्ञानकोश के लेख कौनों व्यक्ति, समूह (ग्रुप), कंसेप्ट, जगह, चीज या कौनों घटना के बारे में होला। कबो-कबो लेख के शीर्षक एगो शब्द जरूर हो सकेला, बाकी एकर मतलब ई ना बा की लेख ओह शब्द के बारे में आ ओकरा इस्तेमाल के बारे में बनावल बा। लेख हमेशा ओह चीज के बारे में होला जेवना ओर ऊ शब्द इशारा करत बाटे। अपवाद के रूप में संख्या (आ ओकरे सांस्कृतिक अर्थ) पर लेख ज्ञानकोश के बिसय मानल जाला।
- शब्दप्रयोग, भावार्थ, कठबोली (स्लैंग) आ/या मुहावरेदार अरथ भाषा, बोली, कठबोली (स्लैंग) पर लेख जरूर बनाईं। बाकी कौनों भाषा, बोली इत्यादि सिखावे के गाइड नियर लेख मत बनाईं। देखीं "विकिपीडिया कौनों मैनुअल, गाइड, पाठ्यपुस्तक, या बैज्ञानिक जर्नल ना हवे", जवन नीचे के खंड में दिहल बाटे।
विकिपीडिया आपन मूल बिचार के प्रकाशन के जगह ना हवे
विकिपीडिया कौनों अइसन जगह ना हवे जहाँ आप आपन मूल बिचार या कौनों खोज, या नई जानकारी छाप सकत बानी। हमनी के मूल रिसर्च नीती के अनुसार चलीं आ इहवाँ नीचे दिहल चीज में से कौनों के खातिर विकिपीडिया के उपयोग मत करीं:
- प्राइमरी (ओरिजिनल) रिसर्च, जइसे की कौनों नया सिद्धांत के प्रस्ताव, प्रश्न के नया हल, मूल आइडिया, कौनों चीज के नई परिभाषा, कौनों चीज खातिर नया गढ़ल शब्द। आपन अइसन रिसर्च कौनों जर्नल में या कहीं अउरी दूसर जगह छपवाईं। जब आपके खोज कौनों स्तरीय आ सम्मानित जर्नल में या प्रकाशन से छप जाय तब विकिपीडिया ओकरा के इस्तेमाल उद्धरण देवे में कर सकत बाटे। हालाँकि ई हमेशा उद्धरण नीति ई बिस्वसनीय स्रोत के नीति के आधार पर तय होखी की सामग्री सत्यापनीय बा की ना आ कहीं लेखक के राय भर पर आधारित त नइखे।
- व्यक्तिगत आविष्कार फर्ज करीं की आप या राउर केहू दोस्त-मित्र एगो नया शब्द गढ़ लिहल "फ़्रिन्डल", या एगो नया किसिम के नाच खोज लिहल, या लड़िकन के खेले खातिर नया खेल बना दिहल। अब ई विकिपीडिया पर लेख बनावे लायक उल्लेखनीय तब ले ना मानल जाई जबले की अन्य जगह पर सम्मानित प्रकाशन आ पत्र-पत्रिका में एकर ब्यापक चर्चा न होखे आ एकरा बारे में अन्य जगह पर्याप्त सामग्री न लिखल गइल होखे। विकिपीडिया एक दिन में बनल जानकारी खातिर ना हवे।
- व्यक्तिगत निबंध कौनों टॉपिक पर आपके बिसेस भावना होला (न की कौनों एक्सपर्ट के राय)। विकिपीडिया मानव ज्ञान के एकट्ठा करे के कोसिस जरूर बा, बाकी ई ब्यक्तिगत राय के अइसन ज्ञान के हिस्सा बनावे के जरिया ना हवे। बहुत कम मौका पर, अइसन कौनों बिसेस परिस्थिति में, जहाँ केहू ब्यक्ति के कौनों बिसय पर ब्यक्तिगत राय अतना महत्व वाली होखे की ऊ चर्चा के बिसय बन सके, तब अउरी दूसर लोगन के ओकरा बारे में लिखे दीं। (आपके विकिपीडिया के बारे में ब्यक्तिगत राय या बिचार के निबंध के रूप में लिखे के खातिर आपके नाँवस्थान में संछेप में या फिर Meta-wiki|मेटा विकी पर लिखे के कुछ सीमित मौका जरूर उपलब्ध करवावल जा सकत बाटे, बाकी विकिपीडिया के लेख में ई सभ कबो मत लिखीं।)
- बहस के मंच आपसे अनुरोध बा की इहाँ ज्ञानकोश बनावे के मूल लक्ष्य पर आपन धयान केंद्रित राखल जाय। रउआं अउरी सदस्य लोगन के साथ उनहन लोग के बातचीत पन्ना पर बात कर सकत बानी जेवना से विकिपीडिया के बेहतर बनावे में मदद मिले, चाहे आप कौनों लेख के बेहतर बनावे आ समस्या के निदान करे खातिर ओह लेख के वार्तालाप पन्ना पर बात कर सकत बानी, लेकिन चर्चा या बहस के लेख में मत ले जाईं। बातचीत पन्ना भी कौनों आम चर्चा के अस्थान ना हवें, चाहे ऊ लेख के बिसय के बारे में भी होखे।[२] लेख के वार्ता पन्ना कौनों टेक्नीकल मदद मांगे के जगह भी ना हवे।[३] वार्ता पन्ना के खातिर अनुचित सामग्री के वार्ता पन्ना दिशानिर्देश के अनुसार हटा दिहल जा सकत बाटे।
विकिपीडिया भाषण देवे या परचार करे के मंच ना हवे
विकिपीडिया मंच ना हऽ, न लड़ाई के मैदान हवे, ना त ई कौनों प्रोपेगंडा करे, बिज्ञापन करे या अपनी बात के सामने रखे के जगह हवे। ई सभ बात सदस्य नाँवस्थान, लेख, श्रेणी, फाइल, बातचीत पन्ना के चर्चा, टेम्पलेट, आ सदस्य पन्ना नियर सगरी जगह पर लागू होले। एही से विकिपीडिया पर डालल जाए वाली कौनों भी सामग्री के निचे लिखल चीज खातिर ना होखे के के चाहीं:
- कौनों भी तरीका के दलील/वकालत, परचार, या भरती खातिर: ब्यावसायिक, राजनीतिक, बैज्ञानिक, धार्मिक, राष्ट्रीय (या राष्ट्रवादी, क्षेत्रवादी, समूहवादी), खेल-संबधी, या अन्य दूसर। कौनों लेख ऊपर गिनावल चीज के "बारे में" वस्तुनिष्ठ (ऑब्जेक्टिव) तरीका से रिपोट कर सकत बाटे जबले की ऊ बिसय के तटस्थ रूप से बिबरण बर्णन करे के कोसिस होखे। अगर आप कौनों बिसय पर आपन बात मनवावल चाहत बानी या अपनी राय के प्रतिष्ठा चाहत बानी तब इंटरनेट पर दूसर कौनों मध्यम जईसे की ब्लॉग इत्यादि के प्रयोग करीं। इहाँ ई सब कभी मत करीं।[४]
- राय: बहुत अइसन बिसय हो सके लें जवन बिबाद के बिसय होखें या हाल के घटना के चलते राउर बहुत मन होखे की रउआं आपन बिचार ओह बिसय पर दुनिया के बताईं। विकिपीडिया एह काम के माध्यम ना हवे। लेख में कौनो तरह के प्रविष्टि (एंट्री) दर्ज करे में बैलेंस होखे के चाहीं, खास तौर पर हाल के घटना सभ पर लेख में, एगो तार्किक आ विवेक आधारित दृष्टिकोण के साथ होखे के चाहीं, आ तटस्थ दृष्टिकोण के साथ होखे के चाहीं। अउरी भी, विकिपीडिया के लेखक लोग के अइसन बिसय न चुने के चाहीं जवन जल्दिये उल्लेखनीय न रहि जाय।
- स्कैंडल फइलावल: अइसन चीज के बढ़ावा दिहल जवन कहीं सुन लिहल गइल होखे या अफवाह या गप्प होखे। लेख आ सामग्री जवन जियत लोग के जीवनी के बारे में होखे खास तौर पर हाई स्टैंडर्ड के होखे के चाहीं नाहीं त ऊ मानहानि के दर्जा में आ सके ला (जवन कानूनन गलत होई) या व्यक्ति के प्राइवेसी के खिलाफ हो सके ला। कौनों लेख कभी भी अइसे ना लिखल होखे के चाहीं की ऊ केहू पर हमला के नियर होखे आ ओह आदमी के रेपुटेशन खराब करे वाला होखे।
- आपन प्रमोशन आ व्यक्तिगत परचार: आप अपने बारे में लिखे के आ अपनी कौनों उपलब्धि के गिनावे भा कौनों अइसन प्रोजेक्ट के बढ़ावा देवे खातिर जवना से आप के निजी जुड़ाव होखे, लेख लिखे के लालच में पड़ सकत बानी। ई हमेशा याद राखल जाय की अइसन पन्ना पर भी विकिपीडिया के स्टैंडर्ड के नीतिनियम हमेशा ओही तरे लागो होखी जईसे की अउरी बाकी पन्ना सभ पर होला। एह बात में तटस्थ दृष्टिकोण के होखल हमेशा जरूरी बा जवन कि अपने खुद के बारे में या अपनी जुड़ाव के बिसय में लिखत समय बहुत मुश्किल बाटे। आत्मकथा नियर चीज के लिखत समय बहुत ढेर कड़ी आ संदर्भ दे के लिखल वर्जित बाटे। अइसना लेख के बनावे से पहिले देखीं: आत्मकथा, उल्लेखनीयता आ विकिपीडिया:व्यक्तिगत झुकाव।
- बिज्ञापन, मार्केटिंग भा पब्लिक रिलेशन: कौनों कंपनी आ उत्पाद के बारे में लिखत समय हमेशा तटस्थ आ बिना झुकाव या लगाव के लिखे के होला, बेमतलब बड़ाई करे से बचे के चाहीं। सगरी लेख कुल हमेशा सत्यापन जोग होखे के चाहीं जवना में स्वतंत्र, तिसरका पार्टी के दिहल स्रोत के संदर्भ होखे, एही से कौनों छोट मोट लोकल कंपनी गैराज इत्यादि के बारे में लेख मान्य ना होला। व्यावसायिक संस्था के बारे में बाहरी कड़ी स्वीकार होला अगर ऊ उल्लेखनीय संस्था होखे आ ओकरे बारे में पर्याप्त जानकारी अउरी जगह मौजूद होखे। विकिपीडिया कौनों संस्था के प्रमाणित करे या ओकरे साथ जुड़ के काम करे के चीज ना हवे। अउरी जानकारी बदे en:Wikipedia:संस्था आ कंपनी के उल्लेखनीयता पर निर्देश देखल जाय। अइसन परचार परसार के काम भी जवन भले पब्लिक सेवा के घोषणा के परचार होखे, भले ऊ कॉमर्शियल न होखे, विकिपीडिया के अलावा कहीं अउरी होखे के चाहीं, इहवाँ ना। झुकाव बिबाद देखीं।
विकिपीडिया जोड़, चित्र, फिलिम, गाना भा फ़ाइलन सभ के लिस्ट या गल्ला करे के जगह ना हवे
विकिपीडिया ब्लॉग, वेबसाईट सेवा, यादगार या सामाजिक नेटवर्क ना हवे
विकिपीडिया निर्देशिका (डायरेक्ट्री) ना हवे
विकिपीडिया पाठ्यपुस्तक, बैज्ञानिक पत्रिका, कुंजी या पाठ ना हवे
विकिपीडिया ज्योतिषी या भविष्यवाणी करे के जगह ना हवे
विकिपीडिया अखबार ना हवे
विकिपीडिया मनमाना चीज सभ के बारे में जानकारी के भंडार ना हवे
विकिपीडिया सेंसर्ड (सेंसर कइल गइल) ना हवे
विकिपीडिया के अपने नीति-नियम के बारे में सदस्य लोग आपन अइसन राय, जवन विघटनकारी न होखे, अपना सदस्य पन्ना या सदस्य नाँवस्थान के पन्ना पर रख सकत बाटे अगर ऊ विकिपीडिया के वर्त्तमान संचालन आ भविष्य के संचालन में बदलाव से जुड़ल होखे। हालाँकि, "लेख के वार्ता पन्ना कभी भी संपादक लोग के निजी राय जाहिर करे के मंच के रूप में इअया इस्तेमाल हो सके ला"। (देखीं, बातचीत पन्ना खातिर निर्देश)।
नोट:
- ↑ देखीं en:Wikipedia:Requests for arbitration/Rex071404
- ↑ उदाहरण से समझल जाय: मान लीं की विकिपीडिया पर भारत में साक्षरता बिसय पर लेख बाटे। अब आप एकरा वार्ता पन्ना पर भारत में साक्षरता बढावे के उपाय बतावे लागीं त ई उचित नइखे। बातचीत पन्ना पर आप ख़ाली भारत में साक्षरता नाँव के लेख में अउरी कइसे सुधार कर के ओके बेहतर बनावल जाय एही बारे में लिख सकत बानी, न की ओकरे बिसय के बारे में बाहरी बात आ राय देवे लागीं।
- ↑ ज्योतिष पर लेख बा, ओकरे बातचीत पन्ना पर आपन कुंडली मत बिचरवावे लागीं, या ई मत पूछीं की रउआं जोतखी बनल चाहत बानी आ रउआं किताब के नाँव जानल चाहत बानी।
- ↑ विकिपीडिया के लेख पन्ना (आ अउरी टेक्नीकल पन्ना सभ: श्रेणी, नेविगेशन बाक्स, इत्यादि) दलील आ तर्क बितर्क से ऊपर बाटे; बातचीत पन्ना, सदस्य स्थान पन्ना आ निबंध कुछ अइसन जगह बाटें जहाँ आ अपनी दलील के वकालत कर सकत बानी अगर ऊ सीधे-सीधे विकिपीडिया के बेहतर बनावे से संबंधित होखें आ साथै-साथ विघटनकारी न होखें।


text:
भूबिज्ञान
भूबिज्ञान, भूविज्ञान, या भूगर्भशास्त्र (अंग्रेजी:Geology, जियोलॉजी) पृथ्वी बिज्ञान के एगो शाखा बाटे जेवन पृथ्वी के भीतरी हिस्सा के पढ़ाई आ रिसर्च करे ला। मुख्य रूप से ई पृथ्वी के भीतर के चट्टान आ उन्हन के प्रकार, समय आ कौनों क्षेत्र में बिस्तार के अध्ययन करे ला।
कौनों 'अस्थान के भूविज्ञान' से मतलब होला कि ओह अस्थान के चट्टान कइसन बाटे, कब बनल रहे आ केतना एरिया में बिस्तार लिहले बा।
भूबिज्ञान के शाखा के रूप में चट्टान बिज्ञान, अवसाद बिज्ञान, पर्यावरणीय भूबिज्ञान, भौतिक भूबिज्ञान आदि बाड़ें।


text:
गुरुवार, 4 सितंबर 2014
प्रथम मास असाढि सखि हो, गरज गरज के सुनाय।
सामी के अईसन कठिन जियरा, मास असाढ नहि आय॥
सावन रिमझिम बुनवा बरिसे, पियवा भिजेला परदेस।
पिया पिया कहि रटेले कामिनि, जंगल बोलेला मोर॥
भादो रइनी भयावन सखि हो, चारु ओर बरसेला धार।
चकवी त चारु ओर मोर बोले दादुर सबद सुनाई॥
कुवार ए सखि कुँवर बिदेश गईले, तीनि निसान।
सीर सेनुर, नयन काजर, जोबन जी के काल॥
कातिक ए सखी कतकि लगतु है, सब सखि गंगा नहाय।
सब सखी पहिने पाट पीतम्बर, हम धनि लुगरी पुरान॥
अगहन ए सखी गवना करवले, तब सामी गईले परदेस।
जब से गईले सखि चिठियो ना भेजले,तनिको खबरियो ना लेस॥
पुस ए सखि फसे फुसारे गईले, हम धनि बानि अकेली।
सुन मन्दिलबा रतियो ना बीते, कब दोनि होईहे बिहान॥
माघ ए सखि जाडा लगतु है, हरि बिनु जाडो न जाई।
हरि मोरा रहिते त गोद मे सोबइते, असर ना करिते जाड॥
फागुन ए सखि फगुआ मचतु है, सब सखि खेलत फाग।
खेलत होली लोग करेला बोली , दगधत सकल शरीर॥
चैत मास उदास सखि हो एहि मासे हरि मोरे जाई।
हम अभागिनि कालिनि साँपिनि, अवेला समय बिताय॥
बइसाख ए सखि उखम लागे, तन मे से ढुरेला नीर॥
का कहोँ आहि जोगनिया के, हरिजी के राखे ले लोभाई॥
जेठ मास सखि लुक लागे सर सर चलेला समीर।
अबहुँ ना सामी घरवा गवटेला, ओकरा अंखियो ना नीर॥
कविता कोश के वेबसाइट पर भोजपुरी लोकगीतन के संग्रह देखि के मन जुड़ा हो गइल।
Posted by विजय शंकर पांडेय at 10:25 am कोई टिप्पणी नहीं:
Labels: आल्हा, चौथ चन्दा गीत, छठ, भोजपुरी लोकगीत. Kavita Kosh, सोहर
2008 में एह ब्लॉग के एह मकसद से शुरू कइले रहनि की फुरसत में भोजपुरिया बिरादरी संगे रूबरू होखल जाई। जमके बतकुचन होई। कई महीना तक सबकुछ ठीकठाक चलल, ठीहा पर लोगबाग के ठीकठाक जुटाऩो भइल, भोजपुरी पंचायत में जमके ओरहन, उघटा पइचिओ भइल, लेकिन नून-तेल-लकड़ी के चक्कर में, रोजमर्रा के भाग दौड़ में कुछ दिन बाद सबकुछ थथम गईल। जोश ठंडा पड़ि गइल।एहि बीच काशी पत्रकार संघ अध्यक्ष केडीएन भइया (फोटो में कृष्णदेव नारायण राय भइया भऊजी संगे ) के एह घरी भोजपुरिया खातिन मोह जागि गइल बा। रोज फेसबुक पर उहांके दरकचत बानी। उहां के बगइचा चरत देख फेरु ओरहन के याद आ गइल। पुरनका सब पोस्ट हटा के उहें से फेरू एगो नया शुरुआत करत बानी। भरोसा बा चलल जाई एहि बेरि के संगे-संगे कुछ दूर। एहि घरि बड़ा चर्चा बा बनारस के क्वोटा शहर बनावे के सपना के। एह पर पत्रकारपुरम बनारस में हमरा घरे बतकुचन होत रहे। ओहमे सुरेश सिंह जी आ जगधारी जी भी मौजूद रहनी। सुरेश भइया के कहनाम रहे कि बनारस के इतिहास कई हजार साल पुरान बा। ओकरा संगे क्वोटा जइसन शहर के तुलना कइसे हो सकेला। ईसा आ गौतम बुद्ध से भी पहिले के प्रमाण मिलेला। कवनो जमाना में दुनिया के बड़का बड़का लोग एहि शहर में आई के देश आ दुनिया के नया दिशा देत रहल हां। एहि ममिला में भगवान बुद्ध आ महावीर तक के नाम लिहल जा सकेला। वइसे काशी अध्यात्म खातिन पहचानल जाले। विकास के नाम पर विनाश से बाकी दुनिया अगुता गइल बा। ओने के लोग शांति के तलाश में भारत की ओर देखत बाड़न। कहीं अइसन मत होखे कि उल्टे क्वोटा बनारस के रंग में रंग जाए। अव आगे पढीं सभे केडीएन भइया के राय
आज सुन्हिली की मोदी बाबा जापान गइलें त क्वोटो शहर देखलन, आ जिदिया गइलन, बनारस अइसने बनी, काल के लन्दन जइहें, फेनू न्यूयार्क जाइहें, कब्बो वाशिंगटन जइहें, जइबें करिहं. प्रधानमन्त्री जवन हउवें, कवन घरे क पइसा लगेके बा। देखि-देखिके सनीमाके हिरोइन, आज के लरिकवन क इहे हाल बा। मेहरारू सुघरो हो, पढ़लो होय, सुशीलो हो, माई-बाबूके पुछबो करे, नोटवो कमाये। बढ़ावा जा मन, भगवान रउंवा सभेके मनोकामना पूरन करें. बाकी एगो बात बा तनि हमरा गांव क सड़कियों देख लीहअ जा. बिना दलाली खइले नीमन से बनवा देता जा त ठीके रहत......
Posted by विजय शंकर पांडेय at 9:44 am कोई टिप्पणी नहीं:
Labels: भोजपुरी पंचायत, BHOJPURI, Bhojpuria, facebook, Jagdhari, Kashi Patrakar Sangh, PANCHAYAT, Rai Krishnadev, Suresh Singh, Varanasi, Vijay Shankar Pandey
सदस्यता लें संदेश (Atom)


text:
अजमेर
अजमेर शहर बाबत अजमेर शहर पहिंजी धर्मिक बधी ऐं शहरियिन जे हिक बिये सां मिलीजुली हलण जी खूबीअ सबब मशहूर ...
Read More
Read More
बालोतरा
बालोतरा शहर बाबत बालोतरा खे ऐतिहासिक मंदिरन जो शहर चवण बिल्कुल गलत न थींदो छाकाण शहर खां अटकल 15 KM परे ...
Read More
Read More
बांसवाड़ा
बांसवाड़ा शहर बाबत राज घराणन जे मुल्क तौर मशहूर राजस्थान राज्य जो बांसवाड़ा शहर तलावन, ढनढुन ऐं भोले भंडारी शिव ...
Read More
Read More
ब्यावर
ब्यावर शहर बाबत पुराणे समे में ब्यावर खे भितियिन वारो शहर बि चयबो हो छाकाण त जदिहं 1836 में ब्रिटिश ...
Read More
Read More
भीलवाड़ा
भीलवाड़ा शहर बाबत वापार जी दुनिया में पहिंजी टेक्सटाइल इन्डस्ट्री सबब नामवर भीलवाड़ा खे बस्केबाल प्लेयर्स खे जन्म डीन्दड शहर ...
Read More
Read More
बीकानेर
बीकानेर शहर बाबत पंदहिरयीं सदी में राव बीका वसीले बरपा कियिल बीकानेर राजस्थान जे तमाम तेजी सां तरकी कन्दड शहर ...
Read More
Read More
चित्तौड़गढ़
चित्तौड़गढ़ शहर बाबत चित्तौड़गढ़ राजस्थान जे मेवाड़ इलाके जो ऐतिहासिक शहर आहे। चित्तौड़गढ़ नाले सां ई शायद त रानी पदमावती ...
Read More
Read More
जयपुर
जयपुर शहर बाबत पिंक सिटी जयपुर राजस्थान राज्य जी राजधानी आहे ऐं देसी तोड़े विदेशी सैलानिन जो पसंददीदा शहर आहे। ...
Read More
Read More
जैसलमेर
जैसलमेर शहर बाबत गोल्डेन सिटी जे नाले सां मशहूर जैसलमेर शहर जा जैन मंदिर बि डिसण वटां आहिन। बियाबान जे ...
Read More
Read More
जोधपुर
जोधपुर शहर बाबत राजस्थान जे थार बियाबान में मौजूद सन सिटी तौर मशहूर जोधपुर खे महलन, किलन ऐं मंदिरन जो ...
Read More
Read More
किशनगढ़
किशनगढ़ शहर बाबत किशनगढ़ को वडो शहर न आहे। जयपुर खां अजमेर वेन्दे वक़्त जयपुर खां अटकल 100 KM परे ...
Read More
Read More
कोटा
कोटा शहर बाबत दखन राजस्थान में चम्बल नदी किनारे वसियिल कोटा शहर बतौर तालिमी मरकज़ जे सजे भारत में मशहूर ...
Read More
Read More
उदयपुर
उदयपुर बाबत जे भारत जे मशहूर टूरिस्ट सिटीज जी लिस्ट ठाहिजे त पक्क ई पक्क उदयपुर पहिरियन नालन में शामिल ...
Read More
Read More
राजस्थान बिया शहर
राजस्थान सिटी लिस्ट राजस्थान सिंधी आदमशुमारी [शहर मूजिब]शहर जो नालो ::सिंधी आदमशुमारी राजस्थान फेमस सिंधीतव्हां जो फोटो राजस्थान सिंधी शान सिंधी शान में ...
Read More
Read More


text:
संगीत
संगीत एक तरह का कला हवे जेवन सुने में नीक लागे वाली आवाज की उतार-चढ़ाव आ विराम की माध्यम से सुनेवाला की मन में आनंद पैदा करे ला। मनुष्य अपनी कंठ से संगीतमय आवाज निकाल सकेला, तरह तरह की बाजा के बजा के संगीत पैदा क सकेला आ एही सुर ताल की लहरी पर आपन अंग हिलाडुला के नाच भी सकेला। एही से गावल, बजावल, आ नाचल तीनों चीजु के संगीत कहल जाला।
एकर दू गो बिभाजन कइल जाला शास्त्रीय संगीतआ सुगम संगीत। लोक संगीत, जेवन आम गँवई जनता क संगीत हवे ओके कुछ लोग सुगम संगीत क हिस्सा मानेला आ कुच्छ लोग अलगे एगो परकार की रूप में मानेला।
अलग-अलग जगह की लोकगीत आ लोकसंगीत में ओ जगह की संस्कृति क बिसेसता झलकेला।
इतिहास[संपादन]
भारत में संगीत क उत्पत्ति साक्षात् भगवान शंकर जी से भइल मानल जाला।


text:
गुरुवार, 27 मार्च 2014
राजनीति के धुआं-धुक्कुन धइले बा बहरबांसू..
मनबोध मास्टर का बहुत कोफ्त बा। लहर पर कहर बन के कलह गिरल बा। कलह के भी कारण होला। जब एगो अनार रही आ सौ जने बीमार रहिहन त इहे होई। कबो-कबो त लहर उठेला। सत्तहत्तर में उठल रहे। सैंतीस साल बाद फिर उठल बा। लहर त बा लेकिन चुनाव पहिले ही कलह भी कम नेइखे। सत्तहत्तर में अइसन कलह चुनाव पहिले ना रहे भले बहत्तर चोंप पर खड़ा तंबू चुनाव की कुछ दिन बाद भहराइल। इ लोकतंत्र के तकाजा ह। सेवा खातिर टिकट मांगल जाता। जीतते मेवा खाइल शुरू। चुनाव की पहिले जनसेवक आ जीतला की बाद लोकतंत्र के राजा। विरोध के बाजा अनासो ना बाजत बा। ‘नाथ जी’ कई जने के ‘बे-नाथ’ बनावला पर लागल हवें। नाराजी के दौर, नया-नया ठौर। उल्टी गंगा बहावल जाता। बनारस वाला के कानपुर में पटकल जाता। गाजीपुर वाला देवरिया उतारल जाता। डुमरियागंज में पल्टीमार पर तकरार। इलाहाबाद में केशरी त अयोध्या में कटियार कुपित। बस्ती ना मिलले वेदांती लाल-पीयर। लखनऊ से टंडन टकसा दिहल गइलन। जौनपुर में अनुराग के राग बदल गइल। आडवाणी, जोशी, जसवंत, सुषमा, चिन्मया, लालमुनी चौबे, सुभाष महारिया, महादीपक शाक्य, शाही, जनरल, जिप्पी, जयप्रताप..। लमहर फेहरिस्त बा। ‘ नाथ जी’ से बसा एगो सवाल- इ लोग पार्टी के वफादार स्तंभ ना ह? घर के जोगी जोगना आन गांव के सिद्ध। संघर्ष, सेवा, निष्ठा के महत्वहीन बना के पल्टीमारन पर विश्वास। एहीसे होता सत्यानाश। अन्जाम का होई? आगाज में अनुशासन तार-तार । अनुशासित कहाये वाली पार्टी में नाराज कार्यकत्र्ता अध्यक्ष जी के पुतला फूंकत हवें, मुर्दाबाद के नारा लगावत हवें। असली-नकली के द्वंद्व उठल बा। पार्टी के केतना फायदा पहुंची? जनसेवा, समाजसेवा आ राष्ट्रसेवा खातिर ही यदि नेतागिरी बा त स्वहित छोड़ के जनहित, पार्टीहित, समाजहित आ राष्ट्रहित की बारे में सोचल जा। राजनीति की धुआं-धुक्कुनधुंध में अपना-पराया के पहिचान मिट गइल बा। ‘नाथ जी’ की चलते ही ‘महराज जी’ के भी पुतला फुंकाइल, मुर्दाबाद के नारा लागल। इ कम क्षोभ के बात ना बा। समय रहते स्थिति ना सम्हरायी त निरादर आ अपमान की आग में बहुत नुकसान होई। बहुत लोग से पुछलीं- भइया! पार्टी के कवन रोग धइले बा? जवन जवाब मिलल, उ दु लाइन में-
ओझा-सोखा, वैद्य-तांत्रिक, बात कहें सब धांसू।
पार्टी के ‘पछेड़’ करत बा, धइले बा बहरबांसू।।
- मेरा यह भोजपुरी व्यंग्य राष्ट्रीय सहारा के 27 /3 /14 के अंक में प्रकाशित है।
शुक्रवार, 21 मार्च 2014
बांटत टिकट, विकट विरोधा..
गुरुवार, 13 मार्च 2014
शुक्रवार, 7 मार्च 2014
गुरुवार, 27 फ़रवरी 2014
केहु चाय पियावत बा केहु दूध पियावत बा
मनबोध मास्टर घर से निकल के ज्योंही चौराहा पर अइलें,कुछ उज्जर कुरता वाला लोग भेटइलें। घेर के हथजोड़ी कइलें, एक गिलास दूध हाथ में धइलें। बोललें-पी लीं, पी लीं। स्वास्थ्य बनल रही। मास्टर बोललें- भइया! हम जतरा पर निकरल हई, दूध पी के जतरा कइले खतरा होला। ‘ दूध बंटवन’ से गला छोड़ा के मास्स साहब भगलें। दिमाग में एक-एक लोग के चेहरा नाचे लागल। सबके चिन्हन हई। इ कवन चाल चलत हवें लोग। ना गाय पललें, ना भैंस-भेड़-बकरी। फेर एतना दूध मुफ्त में काहें बंटात बा। लगता देश में श्वेत क्रांति आ गइल। सतयुग लौट आइल। दूध के नदी बहे लागल। चलीं अच्छा भइल, चालीस रुपया लीटर के पनछुछुर दूध खरीदला से मुक्ति मिली। अब खांटी मिली। हर चौक-चौराहा पर स्टॉल लगाके दूध पियावल जाई। जे पियला में आना-कानी करी ओकरा घरे पोलियो ड्राप जइसे दूध के खुराक पहुंचावल जाई। गावल जाई- पी ले पी ले हे मोरे राजा, पी ले पी ले ए मेरे जानी। अब फ्री के जमाना आ गइल। एक पर एक फ्री। कहीं चाय फ्री त कहीं दूध। भइया अपन तो सीधा-साधा फंडा ह, अगर कहीं फ्री त बुझिहù कुछ गड़बड़ बा। फ्री आ फाड्र के अंतर बुझला में बहुत बुझदानी-समझदानी के जरूरत बा। गांव-देहात में शिक्षा फ्री भइल त लोग अपनी लरिकन के शहर की महंगा कान्वेंट में पढ़ावे लगलें। सरकारी अस्पताल में दवाई फ्री भइल त लोग महंगा नर्सिग होम में भर्ती करावे सिलसिला शुरू कइलें। फ्री वाली चीज के लोग फालतू बुझे लागल। मास्स साहब बड़बड़ाये लगलें- फ्री मतलब धोखा, जालसाजी, पल्रोभन। इ उ चारा ह जवना के फेंक के वोटर रूपी मछली फंसावल जाता। चौसठ साल से जनता के खून चूसे वाला अगर खैरात बांटे त उनकी दरियादिली के का जनता ना बुझी? बहुत-बहुत नजारा देखे मिली। अब इ कविता-
केहु चाय पियावत बा, केहु दूध पियावत बा।
सब समझत बा, सब बूझत बा, बेवकूफ बनावत बा।
केहु मोदी गावत बा, केहु राहुल गावत बा।
केहु दर्जनभर के मिला के , खिचड़ी खूब पकावत बा।।
झांसा में मत अइहो भइया, बहुरुपिया धावत बा।
जे खून चूसले चौसठ साल, उ फेरु भरमावत बा।।
खैरात बंटत बा चहुंओर, दरियादिली दिखावत बा।
वोटर भी बुझनेक भये, कहें चुनउआ आवत बा।।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 27 /2 /14 के अंक में प्रकाशित है।
गुरुवार, 13 फ़रवरी 2014
ये मोदी-मोदी क्या है
अब इ कविता-
मतलब मोदी के समझवलीं, हम ना मोदीवादी हैं।
जो सच है वह सुना दिया, ना वादी ना प्रतिवादी हैं।।
जै श्रीराम को जपने वाले, बाबा, बाबू कांशी जपें।
सबका खेल बिगाड़ेंगे ये, अब कौन कहे मनुवादी हैं।।
नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 13 /2 /14 के अंक में प्रकाशित है
मंगलवार, 11 फ़रवरी 2014
आज गोरखपुर जंकशन खाक हो गया होता
बाबा गोरखनाथ की कृपा से गोरखपुर जंकशन खाक होने से बच गया। प्लेटफार्म नंबर छह -सात के बीच लाइन नंबर 11 पर एक बोगी में आग लग गयी। बोगी धू -धू कर के जलने लगी। सुरछा में केवल यात्री , कुछ कर्मचारी और आरपीएफ के जवान दिखे। अधिकारियो के कम ही दरसन हुए। बगल की लाईन नबर 13 पर पेट्रोलियम भरे 60 टेंकरो में यदि आग पकड़ ली होती तो गोरखपुर का एक बड़ा हिस्सा भस्म हो गया होता। घटना के कारणो का पता नहीं लग पाया है। रेलवे परामर्श दात्री समिति के सदस्य होने के नाते हम घटना की उच्च स्तरीय जांच कि मांग करते है और सँरछा के लिए दोषी अधिकारियो पर कठोर कारवाई की मांग करते है।
गुरुवार, 6 फ़रवरी 2014
खूब लगाये रेस, भैंस को खोज
मनबोध मास्टर शुरू से ही भैंस के समर्थक रहलें। जव भी कबो अक्ल आ भैंस में बड़वर कौन? के सवाल उठे, त हमेशा भैंस के बड़वर बतावत रहलें। कबो-कबो अपनी मोट मेहरी के भैंस कहला में ना सकुचात रहलीं। भैंस की सहनशीलता भी बेजोड़ ह। केहू केतनो बीन बजाओ, उ त पगुरइबे करी। भैंस हमेशा लाभकारी रहल। जवन दूध दिहलसि ओकरे सहारे पानी भी दूध के दाम बिक गइल। भैंस मरल त बनल जूता आ अक्ल मरल त मिलल जूता। अक्ल के रूप-रंग के देखले बा? भैंस के रूप-स्वरूप सामने बा। सोशल साइट पर भैंस र्चचा में बहुत कुछ सुने- गुने-धुने के मिलल। इ मन के विकार ना आपन-आपन विचार ह। अखबारी जीवन में जब भी भैंस चोरी के कवनो मामला आवे, इ कह के टरका देत रहलीं - ‘ इहो कवनो खबर ह’। हमरो अक्ल घास चर के लौटल जब अखबार से लेके टीवी तक आ सोशल साइटन पर भैंस चोरी की घटना के र्चचा चलत रहे। इ कवनो कटाक्ष ना, कवनो उपहास ना। हकीकत के बात बा। मंत्री जी के भैंस चोरी भइल। यूपीपी के शाबासी देबे के चाहीं। सैकड़ों गुमशुदगी में बरामदगी शून्य आ फरार अपाराधिन के पकड़ला की मामिला में आंख मून वाली पुलिस महज 36 घंटा में मंत्री जी की तबेला से गायब भैंस के खोज निकरलें। मंत्री जी के भैंस सामान्य भैंस ना, वीआईपी भैंस होले। तबे त भैंस खोजे खातिर एसपी लगलें, एएसपी भगलें, सीओ जगलें, कई थाना के फोर्स लागल, क्राइम ब्रांच, डॉग स्क्वॉयड, खुफिया..। मतलब की पूरा महकमा भैंस की पीछे। भैंस खोज निकरलें, फिर भी एगो चौकी प्रभारी आ दु सिपाही नपा गइलें। खैर, सोशल साइट पर बहुत प्रतिक्रिया अइली। गुदगुदावे वाली कुछ प्रतिक्रिया सुन के हम इ कहब‘ हेलल-हेलल भइंसिया पानी में..’। एक जने कइलें-भैंइसिन के जेड प्लस सुरक्षा मिले के चाहीं। दुसरका जने कहलें- इ बीन की आगे पगुरावे वाली भैंस ना रहली, इ राजनीतिक रूप से जागरूक भैंस रहली, दिल्ली में आप के टिकट मांगे गइल रहली। तीसरा जने कहलें- मेरठ में मोदी के रैली देखे गइल रहली। चौथा जने कहलें- पुलिस के नाक आ नौकरी के बात आइल त भैंस लौट अइली। और भी बहुत कुछ., लेकिन एगो सवाल त साफे हो गइल- जिसकी लाठी उसकी भैंस। पुलिस फामरुला में बहुत पर्दाफाश देखले होखब, जेमे चुहिया भी हाथी हो जाले। अब इ कविता-
यूपी में चर्चित भइल, भला भैंस के केस।
पुलिस महकमा जुट गइल, खूब लगवले रेस।
नाक आ नौकरी की चलते, भैंस के खोज निकारे।
तबहुं तीन पुलिसकर्मी, नप गये बेचारे।।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 06 /2 /14 के अंक में प्रकाशित है.
गुरुवार, 30 जनवरी 2014
सियासती धुंध में लोक लुभावन बरसात
मनबोध मास्टर के चश्मा से सियासती धुंध लउकत बा। येह धुंध में लोक लुभावन
बरसात होत बा। दिल्ली दिल खोल के त लखनऊ बड़-बड़ बोल बोल के चुनावी चाशनी
से पगल खैरात बांटत बा। लोग कहेलें नाम बदलला से का होला? काहें ना होला,
ना होइत त रानी लक्ष्मीबाई के नाम के वॉय-वॉय कर के समाजवादी पेंशन के
कांव-कांव ना होइत। आसमान में धुंध बा, लोक किकुरल बा लेकिन सियासत की
द्वंद्व में बहुत गरमी बा। येही गरमी में गोरखपुर की मानबेला में एक जने
गरज गइलें त दूसरका जने बरसे की तैयारी में हवें। जवना शिक्षामित्र लोग के
कई बार लखनऊ में लाठी सेवा भइल ओह लोग के अब बल्ले-बल्ले। बांट भइया, बांट
भइया खूब रसगुल्ले। कहीं इ सियासतबाजी ना हो जा। देश में घोषणा, अमल, अदालत
के चक्कर में बहुत मामिला पिसा के ठीक हो जालें। चुनावी मौसम देख के
राजनीतिक दल दिल खोल के दिलदारी देखवावत हवें। आस्तिन चढ़ावे वाला पप्पू
भइया के बोल तबसे बदल गइल जबसे मौनी बाबा उनके हरियर झंडी दे दिहलन। फैसला त
जनता की हाथ बा। मौनी-मैना की बोलले का होई? जवन लोग साठ साल में देश के
तरक्की ना करा सकल उ तीस दिन में दिल्ली की छोटकी सरकार से हिसाब लेत बा।
दिल्लीवालन के का कहल जा। जेके लोग अंगुठी के नगीना बुझत रहलें उ कइसे नाक
के पोंटा हो गइल? राजनीति के सफेद जरायम बुझत में जनता हमेशा ठगा जाति बा।
कभी ओकरा हाथे त कभी दूसरा की हाथे। जनता के सुनते के बा? अगर सुनत त डेढ़
सौ चिट्ठी लिखला की बाद भी सुनवाई ना भइला से नाराज लोग बुधवार की दिने
मौनी बाबा की विज्ञान भवन में आयोजित वक्फ विकास निगम की कार्यक्रम में
हंगामा ना करितन। झाड़ू से भ्रष्टाचार मिटावे के संकल्प करे वाला आम आदमी
अब चंदा के जानकारी दिहला में भी कतरा ता। आज मौनी आमवस्या ह। मुंह खोलला
की पहिले नहा लिहला के जरूरत बा। नहइला की दौरान मुंह से आवाज ना बहरिआई त
बहुत पुन्य होई। नहा-धो के तैयार हो जाई। मुंह खोलीं चाहें ना खोलीं। बोलीं
चाहें ना बोलीं लेकिन विचार के मंथन अंदर ही अंदर चले दीं। येही मंथन से
निकरल अमृत लोकतंत्र की जीवित रखी। देश में मोदी के लहर भले चलत होखे,
शंकराचार्य स्वरूपानंद की निगाह में मोदी हिंदुत्व खातिर बड़वर खतरा हवें।
येह पर रउरा सभे सोचीं। हम कुछ ना बोलब। आज मौनी आमवस्या ह।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 30 /1 /14 के अंक में प्रकाशित है.
बरसात होत बा। दिल्ली दिल खोल के त लखनऊ बड़-बड़ बोल बोल के चुनावी चाशनी
से पगल खैरात बांटत बा। लोग कहेलें नाम बदलला से का होला? काहें ना होला,
ना होइत त रानी लक्ष्मीबाई के नाम के वॉय-वॉय कर के समाजवादी पेंशन के
कांव-कांव ना होइत। आसमान में धुंध बा, लोक किकुरल बा लेकिन सियासत की
द्वंद्व में बहुत गरमी बा। येही गरमी में गोरखपुर की मानबेला में एक जने
गरज गइलें त दूसरका जने बरसे की तैयारी में हवें। जवना शिक्षामित्र लोग के
कई बार लखनऊ में लाठी सेवा भइल ओह लोग के अब बल्ले-बल्ले। बांट भइया, बांट
भइया खूब रसगुल्ले। कहीं इ सियासतबाजी ना हो जा। देश में घोषणा, अमल, अदालत
के चक्कर में बहुत मामिला पिसा के ठीक हो जालें। चुनावी मौसम देख के
राजनीतिक दल दिल खोल के दिलदारी देखवावत हवें। आस्तिन चढ़ावे वाला पप्पू
भइया के बोल तबसे बदल गइल जबसे मौनी बाबा उनके हरियर झंडी दे दिहलन। फैसला त
जनता की हाथ बा। मौनी-मैना की बोलले का होई? जवन लोग साठ साल में देश के
तरक्की ना करा सकल उ तीस दिन में दिल्ली की छोटकी सरकार से हिसाब लेत बा।
दिल्लीवालन के का कहल जा। जेके लोग अंगुठी के नगीना बुझत रहलें उ कइसे नाक
के पोंटा हो गइल? राजनीति के सफेद जरायम बुझत में जनता हमेशा ठगा जाति बा।
कभी ओकरा हाथे त कभी दूसरा की हाथे। जनता के सुनते के बा? अगर सुनत त डेढ़
सौ चिट्ठी लिखला की बाद भी सुनवाई ना भइला से नाराज लोग बुधवार की दिने
मौनी बाबा की विज्ञान भवन में आयोजित वक्फ विकास निगम की कार्यक्रम में
हंगामा ना करितन। झाड़ू से भ्रष्टाचार मिटावे के संकल्प करे वाला आम आदमी
अब चंदा के जानकारी दिहला में भी कतरा ता। आज मौनी आमवस्या ह। मुंह खोलला
की पहिले नहा लिहला के जरूरत बा। नहइला की दौरान मुंह से आवाज ना बहरिआई त
बहुत पुन्य होई। नहा-धो के तैयार हो जाई। मुंह खोलीं चाहें ना खोलीं। बोलीं
चाहें ना बोलीं लेकिन विचार के मंथन अंदर ही अंदर चले दीं। येही मंथन से
निकरल अमृत लोकतंत्र की जीवित रखी। देश में मोदी के लहर भले चलत होखे,
शंकराचार्य स्वरूपानंद की निगाह में मोदी हिंदुत्व खातिर बड़वर खतरा हवें।
येह पर रउरा सभे सोचीं। हम कुछ ना बोलब। आज मौनी आमवस्या ह।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 30 /1 /14 के अंक में प्रकाशित है.
गुरुवार, 23 जनवरी 2014
न मिलता सिंहासन, चाहें कितना भी रोते..
मनबोध मास्टर की कपार पर आज फिर एगो ठीकरा फोरा गइल। मास्टर के कपार बरियार
ह, काहे की उ मीडियावाला हवें। लोकहित की चाह में आज गली-गली मुफ्तखोरी के
चाय पीये के मिलल। आज ले छुंछ पानी भी ना पूछत रहलें। विकास के बाजा बजा
के राजा बने की युगत में के ना लागल बा? कबो रानी जी, कबो महरानी जी, कबो
बेटिंग आफ पीएम, कबो एगो सीएम, कबो केहू-कबो केहू.। मीठा-मीठा त गप्प हो
जाता, तनिसा कड़ुआ भइल की मीडिया के दोष। मीडिया गांव के करिमना हो गइल बा।
जवना की बारे में कहल गइल-‘ रहल करिमना त घर गइल, गइल करिमना त घर गइल।’
लोकतंत्र के जनतंत्र, भीड़तंत्र, धनतंत्र, लट्ठतंत्र, धर्मतंत्र,
मर्मतंत्र, कुकर्मतंत्र,बेशर्मतंत्र आदि कई तंत्र की रूप में बदलत बहुत
करीब से देखले बा करिमना। देखले त मनबोध भी बाड़न लेकिन उनकी ऊपर जवन
मीडियावाला के ठप्पा लागल बा, ओहसे बहुत बच-बचाके बतावेलन। सत्ता के स्वाद
चीखते आदमी के चाल , चरित्र, चेहरा बदलत लउकत बा। देश में ईमानदार दिखला के
होड़ लागल बा। अच्छा बात बा, बेईमान आ बेईमानी खत्म हो जा त का बुराई बा।
कपार पर उज्जर टोपी पर कुछ करिया अक्षर लिख के पहिन लिहले का सचहूं
ईमानदारी के सर्टिफिकेट मिल जाई? का सचहूं चरित्र उज्जर हो जाई? देश से
भ्रष्टाचार मेटावे खातिर सब आगे आवता। कई जने के चेहरा देखते याद आ जाता
उनकर लड़कपन, जवानी आ ढलानी के कहानी, नादानी, शैतानी, बेईमानी..। हंसी
आवति बा। सरकार , सरकार से लड़ति बा। दु दमदार की लड़ाई में नुकसान त जनता
के ही होई। लड़ला-लड़ावला की लटका-झटका से का सुशासन लौट आई। सत्ता में रह
के धरना-प्रदर्शन के बात कवनो नया ना बा। बहुत हल्लाबोल टाइप के नौटंकी
देखल गइल। दिल्ली में आम आदमी सत्ता पा गइलें,फिर काहें आम आदमी परेशान बा?
शासन में अइला की बाद अनुशासन से काम करे के चाहीं। विरोध त विरोधी की
बखरे छोड़ देई। दिल्ली के सरकार मीडिया पर खिसिआइल बा। खिसियाइल त यूपी के
एगो मनिस्टर भी बाड़न। भईया! आईना पर दोष काहें लगावत हवें। जेइसन चेहरा
रही ओइसने मोहरा दिखी। दिल्ली के सरकार बनवला के दोष भी मीडिया पर ही लागल
रहे। अब एगो कविता-
ह, काहे की उ मीडियावाला हवें। लोकहित की चाह में आज गली-गली मुफ्तखोरी के
चाय पीये के मिलल। आज ले छुंछ पानी भी ना पूछत रहलें। विकास के बाजा बजा
के राजा बने की युगत में के ना लागल बा? कबो रानी जी, कबो महरानी जी, कबो
बेटिंग आफ पीएम, कबो एगो सीएम, कबो केहू-कबो केहू.। मीठा-मीठा त गप्प हो
जाता, तनिसा कड़ुआ भइल की मीडिया के दोष। मीडिया गांव के करिमना हो गइल बा।
जवना की बारे में कहल गइल-‘ रहल करिमना त घर गइल, गइल करिमना त घर गइल।’
लोकतंत्र के जनतंत्र, भीड़तंत्र, धनतंत्र, लट्ठतंत्र, धर्मतंत्र,
मर्मतंत्र, कुकर्मतंत्र,बेशर्मतंत्र आदि कई तंत्र की रूप में बदलत बहुत
करीब से देखले बा करिमना। देखले त मनबोध भी बाड़न लेकिन उनकी ऊपर जवन
मीडियावाला के ठप्पा लागल बा, ओहसे बहुत बच-बचाके बतावेलन। सत्ता के स्वाद
चीखते आदमी के चाल , चरित्र, चेहरा बदलत लउकत बा। देश में ईमानदार दिखला के
होड़ लागल बा। अच्छा बात बा, बेईमान आ बेईमानी खत्म हो जा त का बुराई बा।
कपार पर उज्जर टोपी पर कुछ करिया अक्षर लिख के पहिन लिहले का सचहूं
ईमानदारी के सर्टिफिकेट मिल जाई? का सचहूं चरित्र उज्जर हो जाई? देश से
भ्रष्टाचार मेटावे खातिर सब आगे आवता। कई जने के चेहरा देखते याद आ जाता
उनकर लड़कपन, जवानी आ ढलानी के कहानी, नादानी, शैतानी, बेईमानी..। हंसी
आवति बा। सरकार , सरकार से लड़ति बा। दु दमदार की लड़ाई में नुकसान त जनता
के ही होई। लड़ला-लड़ावला की लटका-झटका से का सुशासन लौट आई। सत्ता में रह
के धरना-प्रदर्शन के बात कवनो नया ना बा। बहुत हल्लाबोल टाइप के नौटंकी
देखल गइल। दिल्ली में आम आदमी सत्ता पा गइलें,फिर काहें आम आदमी परेशान बा?
शासन में अइला की बाद अनुशासन से काम करे के चाहीं। विरोध त विरोधी की
बखरे छोड़ देई। दिल्ली के सरकार मीडिया पर खिसिआइल बा। खिसियाइल त यूपी के
एगो मनिस्टर भी बाड़न। भईया! आईना पर दोष काहें लगावत हवें। जेइसन चेहरा
रही ओइसने मोहरा दिखी। दिल्ली के सरकार बनवला के दोष भी मीडिया पर ही लागल
रहे। अब एगो कविता-
मीडिया न होता, तो सरकार नहीं होते।
सिंहासन न मिलता,
चाहें कितना भी रोते।।
चाहें कितना भी रोते।।
कह रहे मीडिया आधा कांग्रेसी, आधा भाजपाई है।
हम
कहते हैं, यह पूरा का पूरा मौकाई है।।
कहते हैं, यह पूरा का पूरा मौकाई है।।
आईना का क्या दोष, जो देखा बता दिया।
मीठा तो बहुत हुआ, थोड़ा मिर्चा चखा दिया।।
गालियां बको या बददुआ दो,
मिटेगा न मीडिया।
मिटेगा न मीडिया।
जब भी कुछ कहोगे, सामने ही होगा मीडिया।।
- नर्वदेश्वर पाण्डेय देहाती भोजपुरी व्यंग्य राष्ट्रीय सहारा के 23 /1 /14 के अंक में प्रकाशित है
- नर्वदेश्वर पाण्डेय देहाती भोजपुरी व्यंग्य राष्ट्रीय सहारा के 23 /1 /14 के अंक में प्रकाशित है
बुधवार, 22 जनवरी 2014
बुढ़िया की मरला के ना, दइब की परिकला के डर बा
बुढ़िया की मरला के ना, दइब की परिकला के डर बा मनबोध मास्टर कहलें- बुढ़िया की मरला के ना, दइब की परिकला के डर बा। येही डर से पीड़ा बा। लोग के मन सहम जाता। राजधानी में कई जने के पानी थहला की बाद नौवजवानन में जवन जज्बा पैदा भइल बा उहो लोग की चिंता के कारण बा। देश में आप के पल्राप चलता। कई लोग घोर संताप में पड़ गइल हवें। कहीं सरक ना जाये, कहीं घिसक न जाये, मेरे सिंहासन की शान रे..। भीषण शीतलहर के प्रकोप बा लेकिन राजनीति के कुड़ुकल मुर्गी आजकल अंडा ज्यादा देत हई। अंडा की साथ ही करिया झंडा के डिमांड बढ़ गइल बा। कई जगह ईट-पत्थर-डंडा भी.। दिल्ली में आम आदमी जवन अब खास बनल बा, खांसता त देश के सियासत हांफति बा। कई जगह त शीशा में अपनी परछाहीं की जगह आप के परछाहीं देख के लोग चिहुक जाता। सैफई में हीरो-हीरोइन की डांस पर, त पडरौना में मंत्री जी की ठुमका पर सवाल। सवाल जनता ना सियासतबाज उठावत हवें। जनता नयापन की उम्मीद में उंघइला से जागलि बा। एगो लहर उठल बा। जवना में वंशवाद के बहववला के ज्वार उमड़त बा। बड़े-बड़े अधिकारी, मीडिया कारोबारी, डॉक्टर- प्रोफेसर.. सरसरात समात हवें। शहर में प्रबुद्ध लोग के वॉकयुद्ध चलता लेकिन गांवन में अबो जाति-बिरादरी के बाति बतिआवेवाला लोग कहता- सराहल धीया.. ( एगो जाति विशेष, जवना के अछूत कहल जाला) घर जाली। गांववाला कहलें- हम्मन गांधी बाबा की जमाना से देखत हई। ठगे-ठगे बदलक्ष्या होता। कवो उ ठगता, कबो इ ठगता। शहर के लोग के कहता- आजादी के दूसरा जंग शुरू बा। भ्रष्टाचार , सांप्रदायिकता, जातिवाद, भाई-भतीजावाद के मार के भगा दिहल जाई। नैतिक साहस की बल पर अमेठी अइसन गढ़ में एगो कविहृदयी ललकारत बा। भाड़ा के लोग ओकरा ऊपर अंडा मारत बा। अंडा के फंडा भी कहीं प्रचार के जरिया न बन जाये काहें कि मरला की बाद भी कई अंडा फूटत ना बा। अब अंडा चलो चाहें डंडा। झंडा त ऊंचा होखबे करी। धंधा-पानी खत्म भइला की आशंका में सजो मौसेरा भाई एकजुट होके नवका लहर के रोके की षड़यंत्र में लागल हवें। मौजूदा हालात पर बस एगो कविता, जवना के अर्थ अपनी-अपनी हिसाब से निकारीं-
शीतलहर में बह रही, यूं कुछ गरम बयार।
बेवजह भी हो रही, अंडों की बौछार।।
स्वेटर, मफलर, टोपियां, खांस रहे हैं आप।
सहन नहीं क्यू हो रहा, उनको यह पल्राप।।
- नर्वदेश्वर पाण्डेय देहाती भोजपुरी व्यंग्य राष्ट्रीय सहारा के 16 /1 /14 के अंक में प्रकाशित है
गुरुवार, 9 जनवरी 2014
शुक्रवार, 3 जनवरी 2014
गंदगी हटी, लगीं फूल-पत्तियां
गोरखपुर (एसएनबी)। अभी कुछ दिन पहले तक जहां दुर्गध उठती थी, गंदगी तैरती थी रेलवे ने उक्त स्थल को सुरम्य बना दिया। गोरखपुर रेलवे स्टेशन के प्रथम श्रेणी गेट से आने-जाने वाले यात्रियों को प्रतिदिन इस दुर्गध और गंदगी का सामना करना पड़ता था। गत 17 दिसंबर को क्षेत्रीय प्रबंधक जेपी सिंह की अध्यक्षता में हुई रेलवे परामर्शदात्री समिति की बैठक में भी गंदगी का मुद्दा उठा था। रेल प्रशासन ने पहले तो गंदगी फैलाने वाले लोगों पर अर्थदंड की कार्रवाई की, जिससे गंदगी कम हुई। अब प्रथम श्रेणी के प्रवेश द्वार को सुंदर व सुरम्य बना दिया गया। रेल प्रशासन ने उक्त स्थल पर तीन ब्रेंच स्थापित कर दिये जहां यात्री बैठ रहे हैं। प्रवेश द्वार के बाहर जालीदार गमले बनाये गये हैं जिनमें अब फूल-पत्तियां लगायीं जा रहीं हैं। प्रवेश द्वार पर एक पुलिसकर्मी की तैनाती की गयी है जो गंदगी फैलाने वाले लोगों पर नजर रख रहा है। जो लोग अपनी आदत से बाज नहीं आ रहे हैं उन्हें रेल प्रशासन अर्थ दंड भी लगा रहा है। गौरतलब है कि बैठक में परामर्शदात्री समिति के सदस्यों ने अफसोस जताया था कि विश्व के मानचित्र सबसे लंबा प्लेटफार्म बनकर गोरखपुर ने जो गौरव प्राप्त किया उसे यहां की गंदगी धूमिल कर रही है। गंदगी के मुद्दे पर सभी सदस्यों की राय पर अध्यक्षता कर रहे क्षेत्रीय प्रबंधक जेपी सिंह सदस्यों के साथ एसी लाउंज से प्रथम श्रेणी गेट तक पैदल चलकर गये थे और देखकर दंग रह गये कि प्रवेश द्वार के दोनों तरफ लोग मूत्रत्याग कर रहे हैं और उससे दुर्गध उठ रही है। उन्होंने सदस्यों को आश्वस्त किया था कि शीघ्र ही प्रवेश द्वार सुंदर व दुर्गधमुक्त दिखेगा। रेल प्रशासन के प्रयास को धरातल पर देखने पर परामर्शदात्री समिति के प्रो. श्री प्रकाश मणि त्रिपाठी, नर्वदेश्वर पांडेय देहाती ने क्षेत्रीय प्रबंधक को बधायी दी है और बैठक में उठाये गये अन्य मुद्दों पर भी प्रभावी कदम उठाने की सिफारिश की है।
- the report is published in rashtriy sahara gorakhpur on 3 january 14
- the report is published in rashtriy sahara gorakhpur on 3 january 14
गुरुवार, 2 जनवरी 2014
हर दिन हो खुशहाल, मुबारक हो चौदह के साल..
मनबोध मास्टर पुरनका जमाना के मनई। अंगरेजी कलेंडर के नवका साल पर ना चाहत भी बधायी देबे में लाग गइलें। गोरखपुर अइसन गंवई शहर महानगर त बन ही गइल, महानगरी संस्कृति में भी बहे लागल। इकतीस की रात से ही हुड़दंगई के जवन सिलसिला शुरू भइल उ पहली के सांझ तक रहल। सिटी मॉल गुलजार रहल। इंदिरा बाल बिहार में लोग मस्त रहे। फारेस्ट क्लब में धमाल मचल। गोकुल, जेमिनी में सर्द रात गरम हो गइल रहे।‘ एक लैला-तीन छैला’ की तर्ज पर लोग एक दुसरे के हैपियावत रहलें। रिलेशनशीप वाला जोड़ी बिंदास अंदाज में एक दूसरे की कमर में हाथ डलले अइसे घूमत रहलें जइसे इ गोरखपुर ना मुंबई के जूहू-चौपाटी होखे। रात में रेस्त्रां-क्लब आ दिन में पार्क में बल्ले-बल्ले। नवहा-नवही के जोश की आलम में पहली के दिन-दुपहरी में व्ही पार्क आ रेलवे म्यूजियम में जवन मेला रहल उ बेजोड़ रहल। सामने की सड़क ले अंड़सल रहल। गांवन में भी नवका साल के बुखार पहुंच गइल रहे। रात भर डीजे बाजत रहे। डीजे पर एक से एक धुन। हई- लक्ष्की हई हाई वोल्टेज वाली.., लालीपाम लागेलू.., मलाई खाये बुढ़वा.., सैंया अरब गइलें. मिसिर जी तू त बाड़ù बड़ा ठंडा.., लगा देंही हुक राजाजी..सहित अइसन -अइसन गाना जवना के एको शब्द एइजा ना लिखल जा सकेला। लिखल ना जा सकेला लेकिन बाजता। नया साल की खुशी में कुशीनगर में बुद्ध बाबा के धरती के भी लोग ‘ शुद्ध ’ कइलें। गुरु गोरखनाथ की मंदिर में भी मेला लागल। बाबा के दर्शन की साथे तालाब में बोट के मजा। रात के खुमार अबे ना उतरल रहे तवले बिहाने से ही बधाई दिहला के सिलसिला शुरू भईल। असों के नवका साल कई मामला में विशेष रहल। पहली जनवरी के कांग्रेसी होखें चाहें भाजपाई, सपाई होखे चाहें बसपाई जब केहू के बधाई दें त अगिला इहे कहे- ‘आप को भी’। मतलब की दु लोगन के बधाई में असों ‘आप’ की खाता में भी बिना मंगले बधाई पहुंचत रहे। जेकरा केजरीवाल से विरोध बा उहो-उहो आप को भी. आप को भी. कही के शेयर करत हवें। वास्तव में इ 14 के लोकसभा चुनाव में आम आदमी पार्टी के उपस्थिति के एहसास रहे। नया वर्ष पर बस इहे कविता-
हर दिन हो खुशहाल,
मुबारक हो चौदह के साल।
चमकत रहे गाल आ भाल,
सब लोग हो जां मालोमाल।।
नहीं कहीं दिखे कोई कंगाल,
केहू के हो ना हाल-बेहाल।
रउरों छा जाई तत्काल,
जइसे छवलें केजरीवाल।।
- नर्वदेश्वर पाण्डेय देहाती भोजपुरी व्यंग्य राष्ट्रीय सहारा के 2 /1 /13 के अंक में प्रकाशित है।
सदस्यता लें संदेश (Atom)


text:
Thursday, December 24, 2015
क्रिसमस
कालेज के तमाम बढ़िया बातन में एगो बात इहो रहे कि कॉलेज में हर तरह के त्यौहार मनावल जा | कब्बो केहू इ न सोचे कि इ हमार त्यौहार ह कि केहू अउरी के बस मनवले के उत्साह रहे | आज जमाना बदल गईल बा जेसे कि कुछ लोग हमार-उनकर कुछ ढेर सोचे लगल बाने पर आजुओ बहुत से लोग अइसन बाने जवन कब्बो ना सोचेलें | ओ समय हर त्यौहार बस आपन होखल करे | ओह साल से पहिले हमके कब्बो भी क्रिसमस मनवले के अनुभव नाइ भईल रहे | कुछ पता ना रहे कि का होला क्रिसमस और कइसे मनावल जाला ? इहाँ तक कि कब्बो केहू के भुलाइयो के क्रिसमस के बधाई ना देहलीं | ओहू के कारन रहे, कब्बो केहू क्रिसमस वाला दोस्त ना बनल ऊपर से शिशु मंदिर में पढ़नी त उहाँ कब्बो मनावल भी ना गईल त स्कूलवो में ना सीख पवलीं |
सेमेस्टर पेपर के चक्कर में ओ बार नया साल पर केहू घरे ना जा पावल | वैसे में त कॉलेज में क्रिस्चियन लड़का-लड़की ना के बराबर रहले लेकिन हमारे ही क्लास में एगो क्रिस्चियन लड़की मारिया रहे | मारिया से हमार बस ओतने बातचीत होखे कि एक बार उ हमसे पेन मांग लेहले रहे बस | ठीक से 'hi' 'hello' भी ना होखे | जइसे आज कल फेसबुक पर 'like' के संबंध होला बस ओइसही हमार और मारिया के संबंध रहे | दिसंबर के महिना रहे, शाम के समय रहे, जगह रहे कॉलेज के कैंटीन अउर तारीख रहे 25 यानी क्रिसमस के दिन |
ठण्ड में ठिठुरत हम जात रहलीं कैंटीन से बाहर तब्बे अचानक से मारिया सामने पड गईली | अब सामने पड़िए गईली त हमहू फाटक से बोल दिहलिं "HAPPY CHRISTMAS" | इ सुनते ही उ हँसे लगली और कहली "HAPPY CHRISTMAS" नाही बुद्धू "MERRY CHRISTMAS" बोलल जाला, ल इ केक खा हम खुद बनवलें हईं | अगर कवनो लइका केहू के बुद्धू आ चाहे एसे मिलत जुलत कुछ बोल देई त बुरा लागी लेकिन हमके उ बुद्धू बहुत ही प्यारा लागल और केक त बहुते मस्त रहे | मारिया फिर पूछली
"तू लोग ना मनावे ल का क्रिसमस?"
"नाही पते नइखे कैसे मनावल जाला"
"बहुत आसान बा, दोस्तन के साथे खुशियाँ बांटS और सांता से जवन विश
मांगे के बा मांग लS"
"सांता सबकर विश पूरा करेलें का?" तनी सोच के हम पूछलीं | एहपर उ बोलली
"विश पूरा होखले के केके पडल बा? जिंदगी में विश होखे के चाहीं , पूरा
होखल जरुरी नइखे , बुझलS"
अब्बे हमहन के बात चलते रहे कि कैंटीन के गेट से हमार दोस्त सब चिल्ला-चिल्ला के बोलावे लगने और ओन्नी मारिया के भी कॉलेज के कुछ अउर लोग आ के "MERRY CHRISTMAS" विश करे लगने | हम बेमन से अपने दोस्तन के पास चल गईलीं त ईगो दोस्त कोहनी मार के ओई दिन मारिया से बात कईले के पार्टी मांग लेहलस | हमहू ख़ुशी-ख़ुशी मारिया से बातचीत के "ख़ुशी " दोस्तन में पार्टी देके बांट दिहलीं | उ हमार पहिला "MERRY CHRISTMAS" रहे |
आज एतना साल के बाद जब क्रिसमस के शाम में बइठ के लिखत हईं त मारिया अउर उनके साथे भईल अधूरा बातचीत याद आवत ह | ओ अधूरा बातचीत पूरा कईले के विश हम हर क्रिसमस के मांगेलीं, कहे से कि मारिया कहले रहलीं कि "जिंदगी में विश होखे के चाहीं , पूरा होखल जरुरी नइखे" |
Subscribe to: Post Comments (Atom)


text:
दशाश्वमेध घाट के मान मंदिर के पान ठेला पर संवाद चल रहा था (वाराणसी)
काहें कि नरेन्द्र मोदी के सम्हने उऽऽ(केजरीवाल) न टिक पईंहऽऽ....
गुंजन महाराज जीतू सरदार से कहलन की - का गुरु आजकल नरेन्दर मोदी क जब से नाम बनारस से चुनाव लड़ले क आयेल ह तबसे सब्बो टीबी वाला इहां आवत हउवँ..
जीतू सरदार- हाँ, गुरु नरेन्दर मोदी कै हम देखली अईसन भाषन देहेलस की हम्मे लगल की जरुर महादेव एकरे कपारे पर सवार हो गयेल हउवँ...नरेन्दर मोदी बदे ही इहाँ सब टीबी वाला लाईव देखावत हउवँ।
गुंजन महाराज - का जीतू , ईइइ...केजरीवाल कवन हऽऽव गुरु , इहैँ तऽऽ लंगोट पक्का पहलवानन् क जरुरत हऽऽव, सुनत हईंऽऽ वोहू इहाँ से चुनाव लड़े बदे आवत हौंऽऽव..।
जीतू सरदार - हाँ, गुरु, घाट पर सुबैहैये आखाड़ा में दण्ड पेलत रहलीं तऽऽ लईकन मन कहत हौंव, ईऽऽ केजरीवाल कहीं नौकरी करत रहल, अब राजनीति में आऽऽ के फँस गयेल हऽऽव।
अऽऽऊर बनारस में ठण्डई पीये बदे आऽऽवत हऽऽव , गौदवलिया वाले गामा पान वाले क एक ठे बीड़ा खाके मन-मन्साईन करे के बाद रफू चक्कर हो जाही..
गुंजन महाराज- जीतू, तोहें एक काम करेके पड़ी ..एक दिन केजरीवाल के अखाड़ा पर ले जाके उन्हें धोबिया पाठ सिखावे के पड़ी, काहें कि नरेन्द्र मोदी के सम्हने उऽऽ न टिक पईंहऽऽ।
अब थोड़ा इधर भी........
ईऽऽ टबलेट आदरणीय चकाचक बनारसी जी क हऽऽव...खाँसी माकूल दवाई खाऽऽल...राजा..................................................................................
चेत गइल जनता त बोलऽ हे मंत्री जी फिर का करबऽ ।
दरे दरे गोड़ धरिया कइलऽ दाँत निपोरत रहलऽ मालिक,
भिखमंगई, चन्दा व्यौरा पर सच्चा जीयत रहलऽ मालिक,
कांगरेसी तू रहलऽ नाहीं झटके में बन गइलऽ मालिक,
बाप दादा भीख मंगलन, तू एम०एल०ए० हो गइलऽ मालिक,
कुर्सी निकल गइल त बोलऽ फिर केकर तू चीलम भरबऽ ॥१॥
सत्ता में अउतै तू मालिक दिव्य डुबइलऽ देश कऽ लोटिया,
दरे दरे उदघाटन कइलऽ पेड़ लगउलऽ रखलऽ पटिया,
घूसो लेहलऽ टैक्स बढ़इलऽ सबै काम तू कइलऽ घटिया,
आज देश कंगाल हो गयल, कइलऽ खड़ी देश कऽ खटिया,
खूँटा में बँधलेस जनता त कइसे खेत देस क चरबऽ ॥।२॥
पाँच बरस अस्वासस्न छोड़ के जनता के कुछ देहलऽ नाहीं,
अउर तू का देतऽ जनता के रासन तक त देहलऽ नाहीं,
सेतै देहलऽ परमिट, कोटा, लाइसेंस का लेहलऽ नाहीं ?
सच बोले का खानदान के सरकारी पद देहलऽ नाहीं ?
यदि हिसाब लेहलेस जनता त फिर केकर सोहरइबऽ धरबऽ ॥३॥
वादा पर वादा कइलऽ पर वादा पूरा कइलऽ नाहीं,
बेइमानन क साथ निभइलऽ बेइमानन के धइलऽ नाहीं,
हौ सेवा करतब हमार का भाषन में तू कहलऽ नाहीं ?
बोलऽ बे मतलब तू का दौरा पर दौरा कइलऽ नाहीं ?
मर के तू शैतानै होबऽ मरले पर तू नाहीं मरबऽ ॥४॥
जनता के भूखा मरलऽ पर हचक हचक के खइलऽ सच्चा,
कभी बाजरा कांड, कभी लाइसेंस कांड तू कइलऽ सच्चा,
तू चुनाव के जीतै खातिर तस्करवन के धइलऽ सच्चा,
सबके धर के लोकतंत्र खतरे में हौ समझउलऽ सच्चा,
सोझे संसद भंग न होई सोझे तू सब नाहीं टरबऽ ॥५॥
सोचत होबऽ अपने मन में की सब जूता नाप क हउवै,
सोचत होबऽ अपने मन में की मंत्री पद टाप क हउवै,
तनिको नाहीं सोचत होबऽ की ई कुल धन पाप क हउवै,
छोड़तऽ काहे नाहीं कुर्सी का ऊ तोहरे बाप क हउवै,
कइले चालऽ पाप एकजाई यही जनम में सब कुछ भरबऽ ॥६॥
सब कुछ छोड़बऽ सीधे-सीधे तोप चली न चली तमंचा,
जाग रहल हौ देस चकाचक रोजै होई खमची खमचा,
गिनवाई जौने दिन जनता दिव्य लगइबऽ ओ दिन खोमचा,
निश्चित भुक्खन मर जइहैं ओ दिन तोहार कुल चमची चमचा,
पाँच बरस तू रह गइलऽ त अबकी मालिक देश के गरबऽ ॥७॥
--चकाचक बनारसी


text: हेलमेट लगाई, तब प्रेसवार्ता मे जाई.....बुखारी का ‘बुखार’ हो गइल बा। ज्वर जब ज्यादा चढ़ि जाला तs मनई असमान्य हो जाला। ज्वर से पीडित कई लोग बउरा जालें। अइसन लोग के ‘दवाई’ के जरुरत पड़ेला। अब सवाल इ बा कि बुखारी साहब कs बुखार के उतारी? हजरतगंज कोतवाली में दर्ज एनसीआर(323,506) से उनकर कवन ‘रोआं’ टेढ़ हो जाई। गनीमत बा, बुखारी साहब आपन आपा खो के अपनी ही बिरादरी के पत्रकार मोहम्मद वहीद चिश्तीसे मारपीट कइलन। बात लखनऊ की गोमती होटल के हs। दिल्ली के जाम मस्जिद के शाही इमाम मौलाना सय्यद अहमद बुखारी के प्रेस कांन्फेस चलत रहल। ‘दास्तान-ए-अवध’ के सम्पादक मोहम्मद वहीद चिश्ती सवाल दागि दीहलें- ‘जब 1528 की खतौनीमें अयोध्या के विवादित भूमि राजा दशरथ के नाम से बा, तs आप दशरथ की बेटा राम की नाम पर जमीन काहें ना दे देत हई।‘ सवाल तीर अइसन बुखारी कि करेजा में धंसि गइल। उ संपादक के कांग्रेश कs एजेन्ट बना दिहलें। गर्दन नापे के घोषणा क s दीहलें। एकरा बाद भी करेजा ना ठंढाइल तs संपादक के दौडा-दौडा पीटलन।


text:
गुरुवार, 28 जून 2012
गुरुवार, 21 जून 2012
गुरुवार, 14 जून 2012
सेनुर, बिंदी आ चूड़ीबिहीन, साड़ी की आड़ में मर्द लड़ेंले
बाति कहब फरिछा, केहू का मीठ लागी केहू का मरिचा। हम जानत हई कि बाति बा निरकेवल, केहु के भतार रुठिहें केहू के देवर। नगर निकाय की चुनाव में जवन देखत हई उहे बकत हई। आरक्षन की तहत सीट भले मेहरारून खातिर रिजरब बा, असली लड़ाई त मरदे लोग लड़त हवें। मादा की सीट पर मर्द लोग माद्दा देखावत हवें। हाथ जोड़ले, दांत निपोरले सांझ -सबेरे धावत येह आरक्षन घोटू प्रतिनिधि के देख के इहे कहल जा सकेला कि मेहरारून की हक पर डाका डालेवाला हवें। जवन मेहरारू आपन हक लुटावत हई उ अपनी पद के गरिमा कहां ले बचा पइहन। संविधान की अनुच्छेद 14 से लगायत 18 तक नर-नारी के समानता के अधिकार दिहल गइल। संविधान की तिहत्तरवा आ चौहत्तरवा संशोधन अधिनियम 1993 में सरकार मेहरारू लोग के आरक्षन देके पंचायत आ नगर निकाय की महत्वपूर्ण पद पर पहुंचे के रास्ता सरल बना दिहलसि। पहिले 33 प्रतिशत आरक्षन दियाइल। बाद में आरक्षन के प्रतिशत 50 हो गइल। महिला सशक्तिकरन पर लंबा चौड़ा भाषन लोग भले झारि दे, लेकिन महिला आरक्षन के लाभ पति, पुत्र, ससुर, देवर, भतीजा अइसन रिस्तेदार ही उठावत हवें। दरअसल मेहरारू आ चना के हाल एक जेइसन बा। जेइसे मनई चभक के चना के मुंह में डार लेंले। चना हरिअर होखे चाहे पाकल। खेत में होखे चाहे खरिहान में। कच्चा होखे चाहे भुनल। कहल जाला कि भगवान की दरबार में न्याय मांगे गइल चना पर भगवान जी के भी लार चुये लागल। ठीक उहे हाल महिला लोग के बा। सीट सभासद के होखे चाहे अध्यक्ष के। फुफुती की आड़ से रिस्तेदार लोग ही लड़त बा। नाम मादा के आ मलाई नर लोग चाभत बा। छोटकी पंचाइत में मेहरारू लोग के कोटा मरद लोग पूरा कù देत बा। बड़की पंचाइत में इ सब संभव ना बा । येही से रजनेतिहा लोग लोकसभा, राज्यसभा आ विधानसभा में महिला आरक्षन ना दिहल चाहत हवें। महिला आरक्षन तबे सार्थक होई जब मेहरारू लोग में संपूर्ण नारीत्व जागी। लोहिया जी कहले रहलें- ‘शक्ति’ मौका अइला पर प्रकट होले। अब मौका त आइल बा। शक्ति के शोषण करे वाला पुरुषवादी प्रभुत्व से बची तब न आपन शक्ति देखाई। एगो कविता देखल जा, केतना सधत बा आजकल की चुनाव पर- लाज न बा तनिको उनका, मेहरारू कù सीट आ मरद मरेंले।
आंखि पसारि के देखीं तनी, चारो ही ओर अनेति करेंले।।
सरकार इ काहे आरक्षन देति, नाम बा मादा के नर ही दिखेंले।
सेनुर, बिंदी आ चूड़ीबिहीन, साड़ी की आड़ में मरद लड़ेंले।।
-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 14 जून 2012 के अंक में प्रकाशित है .
सदस्यता लें संदेश (Atom)


text:
गुरुवार, 2 अगस्त 2012
पिता रत्न’ की प्राप्ति पर बधाई हो, बधाई..
‘पुत्र रत्न’ की प्राप्ति के खबर के बाति पुरान हो गइल। अब नया दौर में ‘पिता रत्न’ की प्राप्ति के चलन बा। शर्मा लमहर लड़ाई जीत लिहलें। उनके बहुते बधाई। अदालत सावित कù दिहलसि की ‘तिवारी’ ही शर्मा के बाबुजी हवें। महतारी के दामन उज्ज्वल हो गइल। उनकी लड़िका के पिता रत्न के प्राप्ति हो गइल। मगन होके मनबोध मास्टर सोहर गावे लगलें- ‘जुग जुग जीयù तू ललनवां, भवनवां के भागि जागल हो। करि लिहल आपन मुंह उजियार, तिवारी के करिखा लागल हो .।’ मस्टराइन कहली- सोहर त लक्ष्का भइला पर गावल जाला, बाप भइला पर का गावत हई ? शर्मा के पिता रत्न तù एगो नमूना ह। राजनीति की गलियारा में तमाम अइसन पिता लोग अबहिन सांड-भैंसा अइसन घूमत हवें। जेइसे ‘जियता बाछा’ के जवरिया ढाहि के कूट दिहल जाला, ओइसने कुछ उनका साथे कइला के जरूरत बा। केतने माता लोग अपनी संतान के बाप के नाम दिलवावे खातिर संघर्ष करत हई। चित्रकूट की घाट पर कवो संतन के भीड़ जुटत रहे। तुलसीदास चंदन घिसत रहें। रघुबीर जी तिलक लगावत रहलें। येह घरी ओह घाट पर लंठन के भीड़ होत बा। चित्रकूट की पवित्र धरती पर कमला नाम की एगो नारी के अस्मत लूटि के ओकरा कोख में आपन अंश पलवावे वाला दद्दू के दबंगई आ दादागिरी की प्रवृति ओह महतारी की संतान के पिता रत्न से वंचित कù दिहलसि। दद्दू बसपा सरकार में मंत्री रहलें। बहुजन के ही ‘दुरजन’ पुरुषोत्तम शीलू नाम की एगो नाबालिग के शील भंग कù दिहलन। अब जेल में मजा मारत हवें। कवियित्री मधुमिता जब कोख में पल रहल बच्चा खातिर पिता रत्न के मांग कइली, तù जान से गइली। अइसन बहुत उदाहरण खद्दरधारी जमात से मिली। गोरखपुर रेलवे प्लेटफार्म पर तीन लक्ष्का। नाम- प्रिंस, कुमार आ गोलू..। उम्र- क्रमश: 10,11, 12 बरिस। निवास- फुट ओवरब्रिज के नीचे के कोन्हाड़ी। काम-रेलवे ट्रैक से प्लास्टिक के खाली बोतल बिन के फिर पानी भरके ट्रेन में बेचल। पिता रत्न के महरूम। लावारिस। बहुत पता कइला पर बस इहे जानकारी मिलल कि अंहरी के लक्ष्का, पगली के लक्ष्का,भिखमंगिनियां के लक्ष्का। अइसने बहुत उदाहरण रउरो के मिल जाई। ‘तिवारी जी’ के मौसिआउत भाई लोग आपन पाप उत्पन्न कù दिहलें लेकिन बाप बनला में परहेज कù गइले।इ समाज के एगो बिद्रुप चेहरा ह। येही चेहरा में कई पिता रत्न हवें। काश! हर लावारिस लक्ष्कन के पिता रत्न के प्राप्ति हो जाइत। कानूनी वारिस मिल जइतन। लेकिन इ असंभव बा, काहें कि हर लावारिस लक्ष्का रोहित अइसन जंग ना लड़ सकेलन। चार लाइन के कविता देखीं केतना सधत बा
प्िाता रत्न की प्राप्ति पर, बधाई हो बधाई।
मुहब्बत से अदावत तक, वफा से बेवफाई।।
‘ तिवारी’ तो बस नमूना हैं, गली कूंचे में मौसरे भाई।
पिता का नाम अज्ञात, पुत्र ले भटक रही माई।।
सदस्यता लें संदेश (Atom)


text:
गुरुवार, 20 दिसंबर 2012
हंस चुगिहे दाना-तिनका अब कौवे मोती खाई..
मौसम के मिजाज भले कुंहासा की धुंध से भरल बा। लोग किकुरल बा, लेकिन परमोशन में आरक्षन की बात पर सियासत गरम बा। सूप त सूप अब चलनियो हंसति बा, जवना में बहत्तर गो छेद बा। नोकरी में आरक्षन की चलते मनबोध मास्टर पहिलहीं से दुखित रहलें, अब जबसे परमोशन में आरक्षन के बात सामने आइल त उनकर दुख दूना हो गइल बा। कहलें- हंस चुगिहे दाना-तिनका , अब कौवे मोती खाई..। बात कहब फरिछा, चाहे मीठ लागी चाहे मरीचा। एफडीआई की मसला पर सरकार के समर्थन देके ‘चाचा’ सीना फुलावत रहले। उनकर समाजवादी स्वरूप लोग पहिचान लिहल। जब परमोशन में आरक्षन के भांजा आइल त सरकार की सुर से अलगा सुर बना लिहलें। लोग बुझता, उनकर वोट बैंक बढ़ता। भगवावालन की साथे जीयत-मुअत रहे वाला सबरन लोग ठगा गइलन। अब कवना घाटे जांस, बड़ा असमंजस में जीव परल बा। सब माया के खेल बा। जवना दलित खातिर मैडम लड़ाकू भइल हई, ओके चुनाव में टिकट की बेर काहे ढकेल के पीछे क देली। सांच बात इ बा कि दलित समाज से ही जब केहू ऊंचकी कुरसी पर पहुंच जाला त उ दलित ना रहि जाला। उहो मनुवादी हो जाला। पांव छुअआवे लागे ला। बाबा साहेब कानून बनवले, तबसे बहुते दलित लोग के आरक्षन दियाइल। सुविधा दियाइल। गांवन में आके देखीं केतना सुधरल बा स्थिति। जे गांव छोड़ दिहल उ सुधरगइल। जे गांव में बा अबो दलित बा। असली आरक्षन के जरूरत जाति पर ना आर्थिक आधार पर होखे के चाहीं। कोटा में कोटा पर जे लंगोटा कस के लड़े के तैयार बा ओहु के आपन गुणा-गणित बा। एगो बात त बटले बा, योग्य आ प्रतिभाशाली लोग के रोक के कमजोर के बलशाली बनावे वाला नीति चली त इ अनीति ही कहल जाई। आरक्षन स्थायी समाधान ना हो सकेला। जरूरत येह बात के बा कि जे कमजोर बा ओके भोजन, आवास, शिक्षा, संसाधन देके मजबूत कइल जा। नोकरी पवला की बाद उ कमजोर ना बलजोर होई गइल हवें अब परमोशन की नाम पर काहे केहू के हक मारल जाई? मनबोध मास्टर के विचार से अपना के जोड़त हमार इहे कविता आज सधावल जाई-
मान बड़ाई देखकर, ‘सौदा’ कइले भाजपाय।
अब सबरन लोग का करे, कवना घाटे जाय।।
साई सजो आरक्षना, अब जाई दक्खिन टोल।
आरक्षन की चलते सबरन बनल रही ‘बकलोल’।।
‘प्रतिभा’ धंसि पाताल में, ‘कोटा’ उड़ी आकाश।
काहें जांगर पेरी केहू, खूब होई उपहास।।
चाह जाई चिंता जाई, ‘उ’ होइहन बेरपरवाह।
संगे के साथी ओहीजा रहिहें ‘उ’ होइहन शाहनशाह।।
रगरत रही सवर्ण सब, सुनी ना केहू टेर।
कोटा कारन ऊंचकी कुरसी, मिलत ना लागी देर।।
फरक ना लउकी अब कहीं, कौन सिंह को स्यार।
आरक्षन की कारने, जइहे अगली कतार।।
पांव के पनही उठ चली, कपारे ले चढ़ि जाय।
सिर के शोभा वाली टोपी, खूब जाय कचराय।।
सिसक जाइ काबिलियत, ठहाका जाति लगाय।
दफ्तर दफ्तर विद्वेष बढ़ी, कोटा आंख देखाय।।
- मेरा यह भोजपुरी व्यंग्य राष्ट्रीय सहारा के 20/12/12 के अंक में प्रकाशित है .
गुरुवार, 13 दिसंबर 2012
केहू खातिर बारह बज गइल केहू के पौ-बारह
बारह-बारह के महासंयोग। बुध की दिने सब शुद्ध रूप से निपट गइल। जीवन में 12 के बहुत महत्व बा। बारह घंटा के रात, बारह घंटा के दिन, साल में बारह महीना, हिंदू धर्म में 12 ज्योर्तिलिंग, एक फुट में 12 इंच, जन्मांग में 12 राशि। केहू के परेशानी में बजल बारह। केहू के खुशी में पौबारह। जनता साल में रियायती दर के 12 गैस सिलेंडर खातिर लालायित। अइसने कुछ बारह बतासी के बीज मनबोध मास्टर के बौराइल करेक्टर। राजनेतन के दोहरा चरित्तर। खामखयाली पोलाव खा के झूठ डकारे के प्रयत्न। जवना धरती की कोख से आजाद, भगत, सुभाष अइसन क्रांतिकारी पैदा भइलन ओही कोख से राजनीतिक व्यापारी भी पैदा होत हवें। जनता की बीचे बात कुछ और आ सदन में साथे केहू और के। बारह यादगार रही। बाहर चक्रवाहिनीवाला आ हाथीवाला एफडीआई की खिलाफ में खूब चोंकरत रहलें। सदन में ना जाने कवना सौदा पर हौदा से उतर सरकार की साथे हो गइलन। बर्हिगमन त बहाना रहल। हे भगवान! बारह में लोग के रूप बदलत देख के गिरगिट भी सरमाए लागल। चरखा दांव के माहिर पहलवान भी हाथीचाल चलि दिहलन। उनकर सायकिल जवन गांव, गरीब, छात्र, मजदूर, किसान के प्रिय सवारी रहल उ राजधानी में जाते सठिया गइल। ओकरा कैरियर पर एफडीआई के बंडल ढोवल जाता। अब उ वालमार्ट वाली अंग्रेजी भी बुझे लागलि बा। एगो बाति के प्रसन्नता बा पहलवान साहब, परमोशन में रिजर्ववेशन की खिलाफ लंगोट बांध के खड़ा हवन। खड़ा रहिहन त बारह के इतिहास जब भी लिखाई उनकर र्चचा होई। हाथीवाली मैडम दलित भाई लोग के परमोसन में भी रिजर्ववेशन खातिर लड़त हई त एगो सवाल मिसिर बाबा से उठावल जरूरी हो गइल बा। मिसिर जी! अब रउरे बताई, काहें कवनों पंडी जी शंख बजइहें आ हाथी के दिल्ली पहुंचइहें। पंडी जी लोग का कवन फायदा बा? बौराह लोग बारह से भी सवक सीख लीतें त 2014 में सब साफ हो जाइत, लेकिन तुलसी दल बनि के सबके पवित्तर कइला में लागि के अपने टुकड़ा -टुकड़ा होत हवें। नौकरी में त लेइ लिहलन, परमोसनवो में आरक्षन ले लीहें त सबरन लोग की लक्ष्कन खातिर बारह बजत रही आ ओ लोग के पौबारह होत रही। बारह-बारह-बारह की महासंयोग पर इहे कवित्तई मजा देई-
भाव के सुगना टें-टें बोले, बुद्दि के कुक्कुर भोंके।
प्रेम में धोखा दिहल जाता, केहू ना रोके टोके।।
मुख में राम बगल में छूरी, इहे दरसन दिखलाता।।
हाथी दांत देखावे खातिर, भीतरे-भीतरे खाता।।
जवना रात चान ना लउकल, कहेंले पूरनमासी।
देख दशा देश के अपनी, कटता बहुत उदासी।।
समय काल चक्र की चलते, आईल बारह-बारह।
केहू खातिर बारह बज गइल, केहू के पौबारह।।
सदस्यता लें संदेश (Atom)


text:
रिपब्लिक
लोकतंत्र, गणतंत्र या रिपब्लिक (Republic) एगो संप्रभु राज्य या देश होला[१] जवना के सरकार के या शासन के रूप अइसन होला जेह में शक्ति के प्रयोग के अधिकार जनता के द्वारा चुनल प्रतिनिधि लोग से बनल संस्था के हाथ में होला[२][३] आ एह संस्था या सरकार के प्रमुख शक्ति के प्रयोग क़ानून के शासन के अंदर रहि के करे ला।
आधुनिक समय में कौनों लोकतंत्र के परिभाषा आमतौर पर एगो सरकार होला आ राजा के एकरा से बाहर रखल जाला।[३][४] वर्तमान में, दुनिया के 206 संप्रभु राज्यन में से 147 के आधिकारिक नाँव में "रिपब्लिक" शब्द के उपयोग होत बाटे; बाकी ई सगरी एक्के नियर अरथ में लोकतंत्र नइखें, ना सगरी अइसन देसन में चुनल गइल सरकार बाटे, न सगरी चुनल सरकार एक्के नियर अरथ में लोकतंत्र के इस्तेमाल करे लीं।
संदर्भ[संपादन]
- ↑ "Republic - Definition of Republic by Merriam-Webster". तारीख 9 जून 2016 के उतारल गइल.
- ↑ "republic - government". Encyclopedia Britannica.
- ↑ ३.० ३.१ "Republic". Merriam-Webster. तारीख 9 जून 2016 के उतारल गइल.
- ↑ "republic", WordNet 3.0 (Dictionary.com), तारीख 9 जून 2016 के उतारल गइल